open-index/open-wikipedia-markdown huggingface dataset:
ନମତରା ଗୁଳିକାଣ୍ଡ

୨୦୧୫ ମସିହା ମାର୍ଚ୍ଚ ୮ ତାରିଖରେ  ଏକ ମଦ ଦୋକାନ ବନ୍ଦ କରିବା ଘଟଣାକୁ ନେଇ କେନ୍ଦ୍ରାପଡ଼ା ଜିଲା ରାଜନଗର ବ୍ଲକ ଅନ୍ତର୍ଗତ ନମତରା ଗ୍ରାମରେ ପ୍ରଶାସନ ସାଧାରଣ ଲୋକଙ୍କୁ ଅକଥନୀୟ ନିର୍ଯାତନା ଦେଇଥିଲା । ପୁଲିସିର ଗୁଳି ଚଳାଇବା ଫଳରେ ୮ ଜଣ ଆହତ ହୋଇଥିଲେ ।
## ଘଟଣାକ୍ରମ
ପୁଲିସ ଗାଁ, ସାହି ଓ ଘର ଭିତରେ ପ୍ରବେଶ କରି ବର୍ବର ଭାବେ ଗୁଳିଚାଳନା ଓ ଆକ୍ରମଣ କରିଥିବା ଅଭିଯୋଗ ହୋଇଥିଲା । ପୁଲିସ ଗୁଳିକାଣ୍ଡରେ ୮ଜଣ ଆହତ ହୋଇଥିଲେ । ଗୁଳିକାଣ୍ଡରେ ଆହତଙ୍କୁ ଚିକିତ୍ସା ପାଇଁ କଟକ ବଡ଼ ଡାକ୍ତରଖାନାରେ ଭର୍ତ୍ତି କରାଯାଇଥିଲା । ମେଡ଼ିକାଲରେ ମାସାଧିକ କାଳ ଚିକିତ୍ସିତ ହେବା ପରେ କେତେକଙ୍କ ଶରୀରରୁ ଗୁଳି ବାହାରିଲା ସତ ମାତ୍ର ବହୁଦିନ ପର୍ଯ୍ୟନ୍ତ ସେମାନେ ଯନ୍ତ୍ରଣା ଭୋଗ କରିଥିଲେ । 
## ସରକାରୀ ଘୋଷଣା
ଯେଉଁମାନଙ୍କର ଗୁଳି ବାହାରି ନାହିଁ ସେମାନେ ଏକ ପ୍ରକାର ଅପାଙ୍ଗ ହୋଇପଡ଼ିଥିଲେ । ସରକାର ଆହତଙ୍କୁ ସହାୟତା ଯୋଗାଇ ଦେବେ ବୋଲି ଘୋଷଣା କରିଥିଲେ । ଘଟଣାର ୭ମାସ ପରେ ମଧ୍ୟ  ଆହତଙ୍କୁ ସହାୟତା ମିଳିପାରିନଥିଲା । ଏଥିପାଇଁ ସରକାର ଆରଡିସିସ୍ତରୀୟ ତଦନ୍ତ ଦେଇଥିଲେ ।
## ଦାବୀ
ଏଥିପାଇଁ ମିଳିତ ଓଡ଼ିଶା ନିଶା ନିବାରଣ ଅଭିଯାନ ତଥା ବିଭିନ୍ନ ସଂଗଠନ ପକ୍ଷରୁ ନମତରା ଘଟଣାକୁ ନେଇ ଆରଡିସିଙ୍କୁ ଦାବିପତ୍ରଦାନ କରାଯାଇଥିଲା । ନମତରାରେ ପୁଲିସର ଆକ୍ରୋଶମୂଳକ ଗିରଫଦାରୀ ବନ୍ଦ, ଗ୍ରାମବାସୀଙ୍କ ଉପରେ ପୁଲିସ ରୁଜୁ କରିଥିବା ମିଥ୍ୟା ମକଦ୍ଧମାକୁ
ନିଃସର୍ତ୍ତ ପâତ୍ୟାହାର, ପୁଲିସର ଅସାଧୁ ମେଣ୍ଟ ବନ୍ଦ, ଆହତ ଓ କ୍ଷତିଗ୍ରସ୍ତଙ୍କୁ ୧୦ ଲକ୍ଷ ଟଙ୍କା କ୍ଷତିପୁରଣ, ତତ୍କାଳୀନ ଏସ୍‍ପିଙ୍କୁ ଗିରଫ କରିବା ପ୍ରଭୁଭୃତି ଦାବି କରାଯାଇଥିଲା । ଉକ୍ରଳ ସର୍ବୋଦୟ ମଣ୍ଡଳ, ରାଷ୍ଟ୍ରୀୟ ଯୁବା ସଂଗଠନ, ପ୍ରୋଜେକ୍ଟ ସ୍ୱରାଜ, ପ୍ରୋଗ୍ରେସିଭ ଲୟର୍ସ
ଆସୋସିଏସନ, ଉତ୍କଳମଣି ସେବା ସଂଘ, ଆମ୍ବେଦକର ମହିଳା ମହାସଂଘ, କସ୍ତୁରବା ଗାନ୍ଧୀ ରାଷ୍ଟ୍ରୀୟ ସ୍ମାରକ ନିଧି, ଉକ୍ରଳ ଗାନ୍ଧି ସ୍ମାରକ ନିଧି ପ୍ରଭୃତି ସଙ୍ଗଠନ ଏହାକୁ ବିରୋଧ କରିଥିଲେ ।
## ଫଳାଫଳ
ଆରଡିସିସ୍ତରୀୟ ତଦନ୍ତ ଚାଲୁ ରହି କୌଣସି ନିସ୍କର୍ଷ ବାହାରି ପାରି ନଥିଲା ।
 

## ଆଧାର
ଶ୍ରେଣୀ:ଓଡ଼ିଶାରେ ଅପରାଧ
ମୁଣ୍ଡବୁଲା

**ମୁଣ୍ଡବୁଲା**, (ଇଂରାଜୀ ଭାଷାରେ ଭର୍ଟିଗୋ/ vertigo) ନାମ ଦିଆଯାଏ ଯେତେବେଳେ ଚାରିପାଖର ଦୃଶ୍ୟ ବୁଲିବାଭଳି ଲାଗେ କିନ୍ତୁ ପ୍ରକୃତରେ ସେମାନେ ସ୍ଥିର ଥାଆନ୍ତି ।  ଏହା ବୁଲିବାଭଳି ବା ହଲିବାଭଳି ଅନୁଭବ ହୁଏ ।  କେତେକ ବିଷାକ୍ତ ପଦାର୍ଥ ଯଥା କାର୍ବନ ମୋନୋକ୍ସାଇଡ, ଆଲକୋହୋଲ, ବା ଆସ୍ପିରିନ ସଂସ୍ପର୍ଶରେ ଆସିଲେ ମଧ୍ୟ ମୁଣ୍ଡ ବୁଲାଏ । ଭେସ୍ଟିବୁଲାର ସିସ୍ଟମର ମୁଣ୍ଡବୁଲା ଏକ ସମସ୍ୟା । ଏହାର ଅନ୍ୟାନ୍ୟ କାରଣ: ପ୍ରିସିଙ୍କୋପ, ଡିସଇକ୍ୱିଲିବ୍ରିଅମ ଓ ଅନିର୍ଦ୍ଦିଷ୍ଟ ଡିଜିନେସ । 

ବିଭିନ୍ନ ଦଫାରେ ମୁଣ୍ଡବୁଲା ହେଉଥିଲେ ଓ ମଧ୍ୟବର୍ତ୍ତି ସମୟ ସାଧାରଣ ଥିଲେ ଅନ୍ୟ ଏକ ରୋଗ ବିନାଇନ ପାରୋକ୍ସିସମାଲ ପୋଜିସନାଲ ଭର୍ଟିଗୋ ହେଉଥିବାର ସମ୍ଭାବନା ଅଧିକ ଥାଏ ।  ଦୁର୍ବଳତା, ମୁଣ୍ଡବଥା, ଗୋଟିଏ ଦୃଶ୍ୟ ବଦଳରେ ଦୁଇଟି ଦୃଶ୍ୟ ଦେଖାଯିବା ଓ କାଲୁଆ ଅନୁଭବ ଥିଲେ ଏହି ରୋଗ ଥିବା ସମ୍ଭାବନା ଅଧିକ ହୁଏ । ଏକ ବର୍ଷରେ ପ୍ରାୟ ୫ % ଲୋକଙ୍କର ମୁଣ୍ଡବୁଲା ହୁଏ ।  ବୟସ ବଢ଼ିବା ସଙ୍ଗେସଙ୍ଗେ ଏହା ଅଧିକ ହୁଏ ଓ ପୁରୁଷଙ୍କ ଅପେକ୍ଷା ମହିଳାଙ୍କର ୨ରୁ ୩ ଗୁଣ ଅଧିକ ହୁଏ ।  ବିକଶିତ ଦେଶମାନଙ୍କରେ ଆଶୁ ଚିକିତ୍ସା ବିଭାଗର ଉପସ୍ଥାନର ୨ରୁ ୩ % ଏହି ରୋଗୀ ଥାଆନ୍ତି । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅଟ୍ଟକାଳୀ

**ଅଟ୍ଟକାଳୀ** ଚାଉଳରେ ତିଆରି ଏକ ପାରମ୍ପାରିକ ଓଡ଼ିଆ ଖାଦ୍ୟ ।

## ତିଆରି ପଦ୍ଧତି 
ଚାଉଳରେ ତିଆରି ବହୁତ ପତଳା ସିରାରେ ଲୁଣ, ନଡ଼ିଆ କୋରା ପକାଇ ଘାଣ୍ଟି ଗରମ ପାଣିରେ ଚାଉଳ ଚୁନା ପକାଇ ଜନ୍ତାଯାଏ । ଏହି ଜନ୍ତଣିକୁ ଛୋଟ ଛୋଟ ଗୁଳା କରାଯାଏ । ଆଉ ଏକ କଡ଼େଇରେ ପାଣି ଫୁଟାଇ ଲୁଣ, ଗୁଡ, ନଡିଆ କୋରା ଦେଇ ଘାଣ୍ଟି ଚାଉଳ ଗୁଣ୍ଡ ପକାଇ ଘଣ୍ଟାଯାଏ । ଏହି ବହଳିଆ ଆଣରେ ଚାଉଳ ଗୁଳା ପକାଇ ଘାଣ୍ଟି ଓହ୍ଲାଇ ଦିଆଯାଏ । 

## ଆଧାର 
ଶ୍ରେଣୀ:ଓଡ଼ିଆ ଖାଦ୍ୟ
କୁଲା

**କୁଲା** ହେଉଛି ବାଉଁଶରେ ତିଆରି ଦେଇଥିବା ହାତିକାନ ପରି ଚଉଡ଼ା ପାତ୍ର ।

## ପ୍ରସ୍ତୁତ ପ୍ରଣାଳୀ
କଞ୍ଚା ବାଉଁଶକୁ ଆଣି ପାଣିରେ ପକାଯାଏ । ଏହା ନରମ ହେଇଗଲେ ତାକୁ ବୁଣାକାରମାନେ ବୁଣି ଏକ ଆକାର ଦେଇଥାନ୍ତି ।

## ବ୍ୟବହାର
କୁଲାକୁ ବିଭିନ୍ନ କାମରେ ଲଗାଯାଇଥାଏ ଏହାକୁ ମୁଖ୍ୟତଃ ଚାଷ କାମରେ ଲଗାଯାଇଥାଏ । ଓଡ଼ିଶାରେ ଏହାକୁ ବିଭିନ୍ନ ପୂଜା ପର୍ବରେ ମଧ୍ୟ ବ୍ୟବହାର କରାଯାଇଥାଏ ।

## ଇତିହାସ ଓ ବର୍ତ୍ତମାନ ଅବସ୍ଥିତି
ଏହାର ଉତ୍ପତ୍ତି ବିଷୟରେ କିଛି ବିଶେଷ ତଥ୍ୟ ମିଳେନାହିଁ । ବର୍ତ୍ତମାନ ବିଭିନ୍ନ ଆଧୁନିକ ଜିନିଷର ବ୍ୟବହାର ହେବା ପରେ କୁଲାର ବ୍ୟବହାର କମିବାକୁ ଲାଗିଛି ।
## ଆଧାର
ଶ୍ରେଣୀ:ଚଳଣି
ସିମୋଗା

'*** ଏକ ଭାରତୀୟ  ଅଟେ । ଏହା କର୍ଣ୍ଣାଟକର ଶିମୋଗ ଜିଲ୍ଲାରେ ଅବସ୍ଥିତ । ସରକାରୀ ସ୍ତରରେ **ଶିବାମୋଗା*' ଭାବେ ପୁନଃନାମକରଣ ହୋଇଛି ।

## ଭୌଗଳିକ ଅବସ୍ଥିତି 
 ୧୩.୯୩୨୪ ଉତ୍ତର ଅକ୍ଷାଂଶ ଓ ୭୫.୫୭୨୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୮୭୯ ଫୁଟ ଉଚ୍ଚତାରେ ରହିଛି ।

## ଜନସଂଖ୍ୟା ଓ ସାକ୍ଷରତା 
୨୦୦୧ ମସିହାର ଭାରତୀୟ ଜନଗଣନା ଅନୁସାରେ,  ସହରର ମୋଟ ଜନସଂଖ୍ୟା ୧୬୦୩୯୨ ଅଟେ । ସେଥି ମଧ୍ୟରୁ ୫୦.୬୬% ଜଣ ପରୁଷ ହୋଇଥିବା ବେଳେ ୪୯.୩୪% ଜଣ ନାରୀ ଅଟନ୍ତି । ର ସାକ୍ଷରତା ହାର ୭୩.୫୮% ଅଟେ । ଏହା ଜାତୀୟ ହାରଠାରୁ -୮.୭୪% ପ୍ରତିଶତ କମ ଅଟେ । ସେଥିରୁ ୪୦.୦୯% ପ୍ରତିଶତ ପୁରୁଷ ଓ ୩୩.୪୯% ନାରୀ ଅଟନ୍ତି । ୧୦.୨୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । 

## ଭାଷା 
କନ୍ନଡ ର ସରକାରୀ ଭାଷା  ଅଟେ । 

## ଆହୁରି ପଢନ୍ତୁ 
## ଆଧାର 
## ବାହାର ଲିଙ୍କ 
ଶ୍ରେଣୀ:କର୍ଣ୍ଣାଟକର ସହର

    
ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ
ଗଡିଜଙ୍ଗ

**ଗଡିଜଙ୍ଗ** ଓଡ଼ିଶାର କଟକ ଜିଲ୍ଲାରେ ଥିବା  ଏକ ଗ୍ରାମ।

## ଭୌଗଳିକ ଅବସ୍ଥିତି ଓ ଜଳବାୟୁ 
ଏହା କଟକଠାରୁ ପ୍ରାୟ ୪୫  କି.ମି. ଦୂରରେ ଅବସ୍ଥିତ । କଟକ ଓ କେନ୍ଦ୍ରାପଡ଼ାକୁ ସଂଯୋଗ କରୁଥିବା ରାଜ୍ୟ ରାଜପଥ କଡ଼ରେ ଏହା ଅବସ୍ଥିତ । 

## ଦେବଦେବୀ ଓ ମନ୍ଦିର 
ଏହି ଗ୍ରାମରେ ଶିବମନ୍ଦିର ଅଛି  ।

## ସୁବିଧା ସୁଯୋଗ 
ଗୋଟିଏ ସରକାରୀ ଉଚ୍ଚବିଦ୍ୟାଳୟ,  ଅନେକ ଗୁଡିଏ ଛୋଟ ବଡ଼ ଶିକ୍ଷାନୁଷ୍ଠାନ ଅଛି । 

## ଜୀବନ ଜୀବିକା 
ଏଠାରେ ଅଧିକାଂଶ ଲୋକ ଚାଷ ଉପରେ ନିର୍ଭର କରନ୍ତି ।

## ପ୍ରସିଦ୍ଧି 
ପ୍ରଥମ ଓଡ଼ିଆ କଲେକ୍ଟର ଦୟାନିଧି ଦାସ ତଥା ତାଙ୍କ ନାତି ଜଷ୍ଟିସ୍‌ ଯତୀନ୍ଦ୍ର ପ୍ରସାଦ ଦାସ ଏହି ଗ୍ରାମରେ ଜନ୍ମ ଗ୍ରହଣ କରିଥିଲେ ।

## ଆଧାର 
#

## ଖବରରେ ଗଡିଜଙ୍ଗ 
#http://sarbasadharana.com/?p=5866

ଶ୍ରେଣୀ:ଓଡ଼ିଶାର ଗାଆଁ ଓ ସହର
ଶ୍ରେଣୀ:କଟକ ଜିଲ୍ଲା
ସିଆଟିକା

**ସିଆଟିକା**, (ଇଂରାଜୀ ଭାଷାରେ ସିଆଟିକା ବା ସିଆଟିକ ନିଉରାଇଟିସ ବା ସିଆଟିକ ନିଉରାଲଜିଆ ବା ଲମ୍ବର ରାଡିକୁଲୋପାଥି ଯଥାକ୍ରମେ **Sciatica  ** (), also known as **sciatic neuritis**, **sciatic neuralgia**, or **lumbar radiculopathy**), ଏକ ପ୍ରକାର ଯନ୍ତ୍ରଣା ଯାହା ନିମ୍ନ କଟିରୁ ଗୋଡ଼ ପର୍ଯ୍ୟନ୍ତ ହେଉଥିବାର ଅନୁଭବ ହୁଏ ।  ଏହା ପିଠିରୁ ତଳକୁ ଗୋଡ଼ର ପଛ ପାଖ, ବାହାର ପାର୍ଶ୍ୱ ବା ସାମନା ପାର୍ଶ୍ୱ ଦେଇ ମଧ୍ୟ ଗତି କରିପାରେ ।  ସାଧାରଣତଃ ଏହା ଦେହର ଗୋଟିଏ ପାଖରେ ହୁଏ ।  ଅଳ୍ପ କେତେକ କେଶରେ ଦୁଇ ପାଖରେ ହୁଏ&nbsp;।  ସିଆଟିକା ସ‌ହିତ କଟି ଯନ୍ତ୍ରଣା ବେଳେ ବେଳେ କିନ୍ତୁ ସବୁବେଳେ ରହେନି ।  ଗୋଡ଼ ଓ ପାଦର ବିଭିନ୍ନ ସ୍ଥାନରେ ଦୁର୍ବଳତା ଓ କାଲୁଆ ଅନୁଭବ ରହେ ।  ଦକ୍ଷତା ମୁତାବକ ନିଜର କାର୍ଯ୍ୟ ସମ୍ପାଦନ ଚାଲୁ ରଖିବାକୁ ସାଧାରଣତଃ ପରାମର୍ଶ ଦିଆଯାଏ ।  ଚାଳିଶ ଓ ପଚାଶ ଦଶକରେ ଏହି ରୋଗ ସାଧାରଣତଃ ଅଧିକ ହୁଏ ଓ ମହିଳାଙ୍କ ଅପେକ୍ଷା ପୁରୁଷମାନଙ୍କୁ ଅଧିକ ହୁଏ ।  ସନ ୧୪୫୧ରେ ଏହି ସିଆଟିକା ନାମର ପ୍ରଥମେ ପ୍ରୟୋଗ ହେବା ଜଣାଯାଏ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଜଗତପୁର

**ଜଗତପୁର** ଓଡ଼ିଶାର କଟକ ଜିଲ୍ଲା ଅନ୍ତର୍ଗତ ଏକ ସହର।

## ଭୌଗଳିକ ଅବସ୍ଥିତି ଓ ଜଳବାୟୁ 
ଏହା କଟକଠାରୁ ପ୍ରାୟ ୫ କି.ମି. ଦୂରରେ ଅବସ୍ଥିତ । କଟକ ଓ କେନ୍ଦ୍ରାପଡ଼ାକୁ ସଂଯୋଗ କରୁଥିବା ରାଜ୍ୟ ରାଜପଥ କଡ଼ରେ ଏହା ଅବସ୍ଥିତ । ଏହା ଏକ ଛୋଟ ସହର  ।

## ସୁବିଧା ସୁଯୋଗ 
ଏଠାରେ  ଗୋଟିଏ ସରକାରୀ ମହାବିଦ୍ୟାଳୟ,ଗୋଟିଏ ସରକାରୀ ଉଚ୍ଚବିଦ୍ୟାଳୟ ଅନେକ ଗୁଡିଏ ଛୋଟ ବଡ଼ ଶିକ୍ଷାନୁଷ୍ଠାନ ଅଛି । ଏକ ମଧ୍ୟମ ଧରଣର ସହରରେ ମିଳୁଥିବା ସୁବିଧା ସୁଯୋଗ ଯଥା ଚିକିତ୍ସା ପାଇଁ ଡାକ୍ତରଖାନା, ଥାନା, ଡାକଘର, ବ୍ୟାଙ୍କ୍, ଦମକଳ କେନ୍ଦ୍ର, ତହସିଲ୍ ଏବଂ ଅନ୍ୟାନ୍ୟ ଛୋଟବଡ଼ ସୁବିଧା ସୁଯୋଗ ଅଛି । ଏଠାରେ ବହୁତ ଗୁଡିଏ ବୈଷୟିକ କାରଖାନା ଦେଖିବାକୁ ମିଳେ ।

## ଜୀବନ ଜୀବିକା 
ଏଠାରେ ଅଧିକାଂଶ ଲୋକ ଉଚ୍ଚଶିକ୍ଷିତ ଏବଂ ଚାକିରି ଉପରେ ନିର୍ଭର କରନ୍ତି ।

## ଆଧାର 
#
## ଖବରରେ 
#http://odishareporter.in/lanch-neee-giraf-hela-jagatpur-thna-asi/ 
#http://m.newshunt.com/india/oriya-newspapers/odia-pua/cuttack/jagatapura--chandabali--rastara--agragati--samparkare--dbitiya--aar--pi-di-a-si--baithaka_38381013/c-in-l-oriya-n-odia-ncat-cuttack

## ବାହାର ଆଧାର 
ଶ୍ରେଣୀ:ଓଡ଼ିଶାର ଗାଆଁ ଓ ସହର
ଶ୍ରେଣୀ:କଟକ ଜିଲ୍ଲା
ତରଭୁଜ

**ତରଭୁଜ** ଏକ ଖରାଦିନିଆ ଫଳ ଏଟେ । ଏହା ଲତା ଶ୍ରେଣୀର ଓ ଏହାର ଉତ୍ପତି ଦକ୍ଷିଣ ଆଫ୍ରିକାରୁ ହୋଇଥିବା କୁହାଯାଏ ।

## ଆଧାର
ଶ୍ରେଣୀ:ଓଡ଼ିଶାର ଉଦ୍ଭିଦ
ଓଡ଼ିଶା ମତ୍ସ୍ୟନୀତି ୨୦୧୫

ଓଡ଼ିଶାରେ ମତ୍ସ୍ୟ ସମ୍ପଦ ବିକାଶ ପାଇଁ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଓଡ଼ିଶା ମତ୍ସ୍ୟନୀତି, ୨୦୧୫ ଘୋଷଣା କରିଥିଲେ । ମତ୍ସ୍ୟ ଓ ପ୍ରାଣୀସମ୍ପଦ ବିକାଶ ବିଭାଗ ଓ ଆନ୍ତର୍ଜାତୀୟ ଅର୍ଥ ନିଗମର ଯୁଗ୍ମ ଆନୁକୂଳ୍ୟରେ ଓଡ଼ିଶା ମତ୍ସ୍ୟନୀତି, ୨୦୧୫ ଶୀର୍ଷକ କର୍ମଶାଳା  ଅକ୍ଟୋବର ୮ , ୨୦୧୫ରେ ଅୟୋଜିତ ହୋଇ କୃଷି, ମତ୍ସ୍ୟ ଓ ପ୍ରାଣୀସମ୍ପଦ ବିକାଶ ମନ୍ତ୍ରୀ ପ୍ରଦୀପ ମହାରଥୀଙ୍କଦ୍ୱାରା ଉଦ୍ଘାଟନ ହୋଇଥିଲା । ଦେଶରେ ମତ୍ସ୍ୟନୀତି ପ୍ରଣୟନ କରିବାରେ ଓଡ଼ିଶା ଭାରତର ପ୍ରଥମ ରାଜ୍ୟ । 
## ଉଦ୍ଦେଶ୍ୟ
ରାଜ୍ୟର ମତ୍ସ୍ୟ ଉପିାଦନକୁ ୨୦୨୦ ସୁଦ୍ଧା ଦ୍ୱିଗୁଣିତ କରିବା ପାଇଁ ଏବଂ ରାଜ୍ୟର ସମସ୍ତ ମତ୍ସ୍ୟଚାଷୀଙ୍କୁ ଜୀବିକା ଯୋଗାଇ ଦେବା ଉଉଦ୍ଦେଶ୍ୟରେ ମତ୍ସ୍ୟନୀତି ପ୍ରସ୍ତୁତ କରାଯାଇଛି ।
## ରୂପରେଖ
ଓଡ଼ିଶା ରାଜ୍ୟରେ ମତ୍ସ୍ୟ ଉପିାଦନ ପାଇଁ ବିପୁଳ କ୍ଷେତ୍ର ରହିଛି । ରାଜ୍ୟରେ ୬ ଲକ୍ଷ ୭୮ ହଜାର ହେକ୍ଟର ମଧୁର ଜଳ ଅଞ୍ଚଳ ରହିଛି, ୪ ଲକ୍ଷ ୧୮ ହଜାର ହେକ୍ଟର ଖାରି ପାଣି ଅଞ୍ଚଳ ଏବଂ ୪୮୦ କିଲୋମିଟର ଦୀର୍ଘ ସମୁଦ୍ର ଉପକୂଳ ରହିଛିି । ରାଜ୍ୟରେ ୧୪ ଲକ୍ଷ ମତ୍ସ୍ୟଜୀବୀ ଏବଂ ମତ୍ସ୍ୟଚାଷୀ ଅଛନ୍ତି । ୨୦୧୪-୧୫ ଆର୍ଥିକ ବର୍ଷରେ ମୋଟ ୪ ଲକ୍ଷ ୬୭ ହଜାର ମେଟ୍ରିକ ଟନ ମାଛ ଉତ୍ପାଦିତ ହୋଇଥିବା ସ୍ଥଳେ ମଧୁର ଜଳ କ୍ଷେତ୍ରରେ ୩ ଲକ୍ଷ ୧ ହଜାର ମେଟ୍ରିକ ଟନ ମଧୁର ମାଛ, ୧ ଲକ୍ଷ ୩୩ ହଜାର ମେଟ୍ରିକ ଟନ ସାମୁଦ୍ରିକ ମାଛ ଏବଂ ୩୩ ହଜାର ମେଟ୍ରିକ ଟନ ଖାରିପାଣି ମାଛ ଉତ୍ପାଦିତ ହୋଇଛି । ରାଜ୍ୟରୁ ୨୦୧୪-୧୫  ଆର୍ଥିକ ବର୍ଷରେ ୨୦୬୯ କୋଟି ୧୭ ଲକ୍ଷ ଟଙ୍କାର ମତ୍ସ୍ୟ ଓ ମତ୍ସ୍ୟ ଉତ୍ପାଦ ରପ୍ତାନି ହୋଇଛି । ଚିଲିକାରେ ମାଛଧରା ଉନ୍ନତି ଏବଂ ପରିବେଶ ଅନୁପୂରକ ମାଛଧରା, ସାଧନର ସଂରକ୍ଷଣ, ପରିଚାଳନା ଓ ଅଧିନିୟମଗୁଡିକ ବାଧ୍ୟତାମୂଳକ ଉପଯୋଗ କରାଯିବ । ରାଜ୍ୟରେ ପ୍ରଚଳିତ କାର୍ଯ୍ୟକ୍ରମଗୁଡିକ ମାଧ୍ୟମରେ ନୂତନ ଜଳଭାଗ ସୃଷ୍ଟିଦ୍ୱାରା ଏବଂ ନୂତନ କ୍ଲଷ୍ଟର ଓ ଉଦ୍ୟୋଗୀକରଣଦ୍ୱାରା ନିଯୁକ୍ତି ସୃଷ୍ଟି କରାଯିବ । ରାଜ୍ୟର ଜଳଭଣ୍ଡାରଗୁଡିକରେ ଉନ୍ନତ ଯାଅାଁଳା ଗଚ୍ଛିତ କରି ଉତ୍ପାଦନ ବୃଦ୍ଧି କରାଯିବ ଏବଂ ଖାରିପାଣି ଚାଷ ପାଇଁ ସରକାରୀ ଜମିକୁ ଦୀର୍ଘମିଆଦୀ ଲିଜ ସୂତ୍ରରେ ପ୍ରଦାନଦ୍ୱାରା ଖାରିପାଣି ଚାଷର ଉନ୍ନତି ସାଧିତ ହେବ । ମତ୍ସ୍ୟନୀତି-୨୦୧୫ରେ ପ୍ରଦତ୍ତ ସମସ୍ତ ସୁବିଧା ସୁଯୋଗର ଆଶାନୁରୂପ ଉପଯୋଗ କରି ରାଜ୍ୟର ମତ୍ସ୍ୟଚାଷୀ ଓ ମତ୍ସ୍ୟ ଉଦ୍ୟୋଗୀମାନେ ମତ୍ସ୍ୟ ଉତ୍ପାଦନକୁ ଦ୍ୱିଗୁଣିତ କରାଇବେ ବୋଲି କୃଷିମନ୍ତ୍ରୀ ଆହ୍ୱାନ ଦେଇଥିଲେ ।
ଫଳପ୍ରଦ ରୂପାୟନ ବ୍ୟବସ୍ଥାକୁ ତଦାରଖ କରିବାକୁ ତୁରନ୍ତ ଏକ ଷ୍ଟିଅରିଂ କମିଠନ ଗଠନ କରାଯିବ । ରାଜ୍ୟର ଅଣ-ଖାରିପାଣି ଜଳରାଶିରେ ମତ୍ସ୍ୟଚାଷୀ ପାଇ ସ୍ୱତନ୍ତ୍ର ଲିଜ ନିୟମାବଳୀ ପ୍ରସ୍ତୁତ କରାଯିବ ଓ ମତ୍ସ୍ୟଚାଷ କ୍ଷେତ୍ରରେ ପୁଞ୍ଜି ବିନିଯୋଗକୁ ସୁଗମ କରିବା ପାଇଁ ଇପିକଲରେ ଏକ ପ୍ରକୋଷ୍ଠ ଖୋଲାଯିବା ଉପରେ ଏକ ପ୍ରସ୍ତାବ ଅଛି । 

## ଆଧାର
ଶ୍ରେଣୀ:ସରକାରୀ ଯୋଜନା
ମଧ୍ୟାହ୍ନ ଭୋଜନ ଯୋଜନା

ଓଡ଼ିଶାର ବିଦ୍ୟାଳୟମାନଙ୍କରେ ଉପସ୍ଥାନ ସଂଖ୍ୟା ବଢାଇବା ପାଇଁ ଏକ ଯୋଜନା । ଏହା ସର୍ବଶିକ୍ଷା ଅଭିଯାନ ଅନ୍ତର୍ଗତ ଅଟେ । 
## ଖର୍ଚ୍ଚ ଏବଂ ପରିଚାଳନା
ରାଜ୍ୟ ସରକାର ବର୍ତ୍ତମାନ ରାଜ୍ୟର ୬୨,୬୪୦ଟି ବିଦ୍ୟାଳୟରେ ୫୬ହଜାରରୁ ଉଦ୍ଧ୍ୱର୍ ପ୍ରାଥମିକ ଓ ଉଚ୍ଚ ପ୍ରାଥମିକ ଛାତ୍ରଛାତ୍ରୀମାନଙ୍କୁ ମଧ୍ୟାହ୍ନ ଭୋଜନ ଯୋଗାଉଛନ୍ତି । ଏହି ବିଦ୍ୟାଳୟଗୁଡ଼ିକ ମଧ୍ୟରୁ ସ୍ୱୟଂସହାୟକ ଗୋଷ୍ଠୀ ଗୁଡ଼ିକ ୧୯,୬୬୧ ସ୍କୁଲରେ, ଅକ୍ଷୟ ପାତ୍ର ଫାଉଣ୍ଡେସନ ୧୮୩୪, ମନ୍ନା ଟ୍ରଷ୍ଟ ୯୩୭ ଓ ସ୍କୁଲ ପରିଚାଳନା କମିଟି ୪୦ ହଜାରରୁ ଅଧିକ ସ୍କୁଲରେ ମଧ୍ୟାହ୍ନ ଭୋଜନ ଯୋଗାଣ କରୁଛନ୍ତି । ପ୍ରାଥମିକ ବିଦ୍ୟାଳୟର ଛାତ୍ରଛାତ୍ରୀମାନଙ୍କ ପାଇଁ ମଧ୍ୟାହ୍ନ ଭୋଜନ ବାବଦରେ ମୁଣ୍ଡପିଛା ୪ଟଙ୍କା ୪ପଇସା ଦିଆଯାଉଛି । ଏଥିରେ କେନ୍ଦ୍ର ସରକାରଙ୍କ ଅଂଶ ୨ଟଙ୍କା ୬୯ପଇସା ହୋଇଥିବା ବେଳେ ରାଜ୍ୟ ସରକାର ୯୦ପଇସା ଦେଉଛନ୍ତି । ଉଚ୍ଚ ପ୍ରାଥମିକ ବିଦ୍ୟାଳୟ ଛାତ୍ରଛାତ୍ରୀଙ୍କ ଲାଗି ମୁଣ୍ଡପିଛା ବରାଦ ହୋଇଛି ୬ଟଙ୍କା ୩ପଇସା । ଏଥିରେ କେନ୍ଦ୍ର ସରକାର ୪ଟଙ୍କା ୪ପଇସା ଓ ରାଜ୍ୟ ସରକାର ୧ଟଙ୍କା ୩୪ପଇସା କରି ଦେଉଛନ୍ତି । ବିଦ୍ୟାଳୟଗୁଡ଼ିକରେ ବର୍ଷକୁ ୨୩୨ଦିନ ମଧ୍ୟାହ୍ନ ଭୋଜନ ଯୋଗାଣ ବ୍ୟବସ୍ଥା ଅଛି । ଆହୁରି ମଧ୍ୟ ବିଦ୍ୟାଳୟ ଛାତ୍ରଛାତ୍ରୀମାନଙ୍କୁ ମଧ୍ୟାହ୍ନ ଭୋଜନ ଯୋଗାଉଥିବା ଅନ୍ୟ ସଂସ୍ଥାଗୁଡ଼ିକ ଦାନ ଆକାରରେ ବିଭିନ୍ନ ସୂତ୍ରରୁ ଅର୍ଥ ଯୋଗାଡ଼ କରି ପିଲାଙ୍କୁ ମଧ୍ୟାହ୍ନ ଭୋଜନ ଯୋଗାଇଥାନ୍ତି ।
## ବ୍ୟଞ୍ଜନ
ସୋମବାର ଓ ଗୁରୁବାର ଦିନ ଛାତ୍ରଛାତ୍ରୀମାନଙ୍କୁ ଭାତ-ଡାଲମା, ମଙ୍ଗଳବାର ଓ ଶୁକ୍ରବାର ଭାତ ସହିତ ସୋୟାବିନ ବଡ଼ି ତରକାରୀ ଏବଂ ବୁଧବାର, ଶନିବାର ଭାତ ସହିତ ଅଣ୍ଡା ତରକାରି ଦିଆଯାଉଛି ।  
## ବିବାଦୀୟ
ଅନେକ ସମୟରେ ନିମ୍ନ ମାନର ଖାଦ୍ୟ ପରିବେଷଣ ହୋଇଥିବାରୁ ଅନେକ ଛାତ୍ରଛାତ୍ରୀ ଅସୁସ୍ଥ ଏବଂ ମୃତ୍ୟୁ ମୁଖରେ ପଡ଼ିବାର ସୂଚନା ଅଛି । ଯୋଗାଣ ଏବଂ ପରିଚାଳନାରେ ଅନିୟମିତତା ଯୋଗୁଁ ଅନେକ ସ୍ଥାନରେ ଏହା ସଫଳ ହୋଇପାରି ନାହିଁ ।
## ଆହୁରି ଦେଖନ୍ତୁ
*ଆହାର
*ଜାତୀୟ ଖାଦ୍ୟ ସୁରକ୍ଷା ନୀତି ୨୦୧୩
## ଆଧାର
ଶ୍ରେଣୀ:ସରକାରୀ ଯୋଜନା
ବିଶ୍ୱ ଅଣ୍ଡା ଦିବସ

ଅଣ୍ଡା ମଣିଷ ଜୀବନରେ କେତେ ଦରକାରୀ, ତାକୁ ବୁଝାଇବା ପାଇଁ ପ୍ରତିବର୍ଷ ଅକ୍ଟୋବର ମାସର ଦ୍ୱିତୀୟ ଶୁକ୍ରବାରକୁ **ବିଶ୍ୱ ଅଣ୍ଡା ଦିବସ** ରୂପେ ପାଳନ କରାଯାଏ । ୧୯୯୬ ମସିହାରେ **ଆଇ. ଇ. ସି**.(ଇଣ୍ଟର୍‌ନେସନାଲ୍ ଏଗ୍‌ କମିସନ୍), ଭିଏନା ସମ୍ମିଳନୀରେ ପ୍ରଥମେ ପାଳନ କରାଗଲା । ତା' ପରଠୁ ବିଶ୍ୱବାସୀ ଏହି ଦିନକୁ ଅଣ୍ଡା ଦିବସ ରୂପେ ପାଳନ କରି ଆସୁଛନ୍ତି । ଉଚ୍ଚସ୍ତରୀୟ ପ୍ରୋଟିନ୍‌ ସହିତ ଉତ୍ତମ ଗୁଣ ସମ୍ପନ୍ନଯୁକ୍ତ ହୋଇଥିବାରୁ ଖାଦ୍ୟ ସାରଣୀରେ ଅଣ୍ଡାକୁ ସାମିଲ କରିବା ପାଇଁ ଏହି ଦିନ ଲୋକଙ୍କୁ ପ୍ରୋତ୍ସାହିତ କରାଯାଏ ।  ସାରା ବିଶ୍ୱର ଅଣ୍ଡା ବ୍ୟବସାୟୀ ଉତ୍ତମ ଗୁଣବତ୍ତା ବିଶିଷ୍ଟ ଅଣ୍ଡା ଯୋଗାଇ ଦେବାକୁ ପ୍ରତିଶ୍ରୁତିବଦ୍ଧ । ଏହାର ଉପାଦେୟତକୁ ପ୍ରଚାର ମାଧ୍ୟମରେ ବୁଝାଇବା ପାଇଁ ଏହି ଦିନ ଚେଷ୍ଟା କରାଯାଇଥାଏ । 

## ଅଣ୍ଡାରେ ରହିଥିବା ଉପାଦାନ
ଅଣ୍ଡା ଏକ ସୁଷମ ଖାଦ୍ୟ ଓ ଏହା ସ୍ୱାସ୍ଥ୍ୟ ପକ୍ଷେ ହିତକର । ସୁସ୍ଥ ରହିବା ପାଇଁ ପ୍ରତିଦିନ ଗୋଟିଏ ସିଝା ଅଣ୍ଡା ଖାଇବା ପାଇଁ ଡାକ୍ତର ମଧ୍ୟ ପରାମର୍ଶ ଦେଇଥାନ୍ତି । ତେବେ ଗୋଟିଏ ସିଝା ଅଣ୍ଡାରେ ଥିବା ପୁଷ୍ଟିଯୁକ୍ତ ଉପାଦାନଗୁଡ଼ିକ ହେଲା:- 
* ଭିଟାମିନ୍ A  : ଅନୁସଂଶିତ ଆହାର ଭତ୍ତା(ଆର୍‌.ଡି.ଏ)ର ୬%
* ଫୋଲେଟ୍      : ଅନୁସଂଶିତ ଆହାର ଭତ୍ତା(ଆର୍‌.ଡି.ଏ)ର ୫% 
* ଭିଟାମିନ୍ B5 : ଅନୁସଂଶିତ ଆହାର ଭତ୍ତା(ଆର୍‌.ଡି.ଏ)ର ୭%
* ଭିଟାମିନ୍ B12: ଅନୁସଂଶିତ ଆହାର ଭତ୍ତା(ଆର୍‌.ଡି.ଏ)ର ୯%
* ଭିଟାମିନ୍ B2 : ଅନୁସଂଶିତ ଆହାର ଭତ୍ତା(ଆର୍‌.ଡି.ଏ)ର ୧୫%
* ଫସ୍‌ଫରସ୍     : ଅନୁସଂଶିତ ଆହାର ଭତ୍ତା(ଆର୍‌.ଡି.ଏ)ର ୯%
* ସେଲେନିୟମ୍‌  : ଅନୁସଂଶିତ ଆହାର ଭତ୍ତା(ଆର୍‌.ଡି.ଏ)ର ୨୨%
* ଅଣ୍ଡାରେ ଉଚିତ୍ ମାତ୍ରାରେ ଭିଟାମିନ୍ D, ଭିଟାମିନ୍ E, ଭିଟାମିନ୍ K, ଭିଟାମିନ୍ B6, କ୍ୟାଲ୍‌ସିୟମ୍ ଓ ଜିଙ୍କ୍ ମଧ୍ୟ ମିଳିଥାଏ ।

## ଆଧାର
ଶ୍ରେଣୀ:ଅକ୍ଟୋବର
ଶ୍ରେଣୀ:ଅକ୍ଟୋବର ମାସର ପାଳିତ ଦିବସ
ଅସୁରେଶ୍ୱର

**ଅସୁରେଶ୍ୱର** ଓଡ଼ିଶାର କଟକ ଜିଲ୍ଲାରେ ଥିବା ନିଶ୍ଚିନ୍ତକୋଇଲି ବ୍ଲକ ଅନ୍ତର୍ଗତ ଏକ ଗ୍ରାମ। କଟକ ସହରଠାରୁ ଏହା ପ୍ରାୟ ୫୦ କିମି ଦୂର ।

## ଭୌଗଳିକ ଅବସ୍ଥିତି ଓ ଜଳବାୟୁ 
ଏହା କଟକଠାରୁ ପ୍ରାୟ ୪୫ କି.ମି. ଦୂରରେ ଅବସ୍ଥିତ । କଟକ ଓ କେନ୍ଦ୍ରାପଡ଼ାକୁ ସଂଯୋଗ କରୁଥିବା ରାଜ୍ୟ ରାଜପଥ କଡ଼ରେ ଏହା ଅବସ୍ଥିତ ।ଭୁବନେଶ୍ୱରଠାରୁ ପାଖାପାଖି ୬୭କି.ମି. ଦୂରରେ ଅବସ୍ଥିତ.ଏଠାରେ ଧାନ, ଲଳିତା, ମୁଗ, ବିରି ଆଦି ପ୍ରମୁଖ ଚାଷ କରାଯାଏ.

## **ନାମକରଣ** 
ପାଖ ଗ୍ରାମରେ ଥିବା ଶିବ ମନ୍ଦିରର ନାମ ଅନୁସାରେ ଏହି ଜାଗାଟିର ନାମକରଣ କରାଯାଇଥିଲା ।

## ଦେବଦେବୀ ଓ ମନ୍ଦିର 
ଏଠାରେ ଥିବା ପ୍ରସିଦ୍ଧ ସ୍ଥାନଗୁଡିକ ହେଲା  ରଘୁନାଥଜୀଉମନ୍ଦିର, ଦଧିବାମନଜୀଉ ମନ୍ଦିର ଇତ୍ୟାଦି ।

ଦର୍ଶନୀୟ ସ୍ଥାନ :
ଶ୍ରୀ ଶ୍ରୀ ରଘୁନାଥଜୀଉ ମନ୍ଦିର
ଶ୍ରୀ ଶ୍ରୀ ଦଧିବାମନଜୀଉ ମନ୍ଦିର

ଏଠାରେ ଗୋଟିଏ ମହାବିଦ୍ୟାଳୟ,ଗୋଟିଏ ସରକାରୀ ଉଚ୍ଚବିଦ୍ୟାଳୟ,  ଅନେକ ଗୁଡିଏ ଛୋଟ ବଡ଼ ଶିକ୍ଷାନୁଷ୍ଠାନ ଅଛି ।

## ଜୀବନ ଜୀବିକା 
ଏଠାରେ ଅଧିକାଂଶ ଲୋକ ଉଚ୍ଚଶିକ୍ଷିତ ଏବଂ ଚାକିରି ଉପରେ ନିର୍ଭର କରନ୍ତି । ତଥାପି ଏଠାରେ ଧାନ ଚାଷ ଅଧିକ ହୁଏ.. ତା ସହ ମୁଗ, ବିରି, ବିଭିନ୍ନ ପନିପରିବା ଏବଂ ଲଳିତା ଚାଷ ହୁଏ l

## ପ୍ରସିଦ୍ଧି 
ରଘୁନାଥଜୀଉଙ୍କ ଦାଣ୍ଡଯାତ୍ରା ପ୍ରସିଦ୍ଧ ।
## ଆଧାର 
## ବାହାର ଆଧାର 
ଶ୍ରେଣୀ:କଟକ ଜିଲ୍ଲାର ଗାଆଁ ଓ ସହର
ଶୋରାପୁର

'''''' ଏକ ଭାରତୀୟ  ଅଟେ । ଏହା କର୍ଣ୍ଣାଟକର ଗୁଲ୍ବର୍ଗ ଜିଲ୍ଲାରେ ଅବସ୍ଥିତ ।

## ଭୌଗଳିକ ଅବସ୍ଥିତି 
 ୧୬.୫୨୧୦ ଉତ୍ତର ଅକ୍ଷାଂଶ ଓ ୭୬.୭୫୭୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ସେଥି ମଧ୍ୟରୁ ୫୦.୭୭% ଜଣ ପରୁଷ ହୋଇଥିବା ବେଳେ ୪୯.୨୩% ଜଣ ନାରୀ ଅଟନ୍ତି । ର ସାକ୍ଷରତା ହାର ୫୫.୩୧% ଅଟେ । ଏହା ଜାତୀୟ ହାରଠାରୁ ୯.୫୩% ପ୍ରତିଶତ କମ ଅଟେ । ସେଥିରୁ ୩୨.୮୦% ପ୍ରତିଶତ ପୁରୁଷ ଓ ୨୨.୫୨% ନାରୀ ଅଟନ୍ତି । ୧୫.୯୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।

## ଭାଷା 
କନ୍ନଡ ର ସରକାରୀ ଭାଷା  ଅଟେ ।

## ଆହୁରି ପଢନ୍ତୁ 
## ଆଧାର 
## ବାହାର ଲିଙ୍କ 
ଶ୍ରେଣୀ:କର୍ଣ୍ଣାଟକର ସହର
ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ
ଶ୍ରେଣୀ:Cleanup done
ଉତ୍ତର ଫାଲ୍‌ଗୁନୀ (ନକ୍ଷତ୍ର)

ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ଦ୍ୱାଦଶ ନକ୍ଷତ୍ର ହେଉଛି ଉତ୍ତର ଫାଲ୍‌ଗୁନୀ । ରାଶିଚକ୍ର (ଅପମଣ୍ଡଳ)ରେ ସିଂହ ରାଶିରେ ୨୬ଡିଗ୍ରୀ ୪୦ ମିନିଟରୁ କନ୍ୟା ରାଶିରେ ୧୦ ଡିଗ୍ରୀ ଯାଏଁ ବ୍ୟାପ୍ତ । 

## ଜ୍ୟୋତିଷୀୟ ପରିଚୟ 
ହିନ୍ଦୁ ଜ୍ୟୋତିଷରେ ରାଶିଚକ୍ର (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ ।  ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ ।  ତେଣୁ ବୈଦିକ ଜ୍ୟୋତିଷରେ ନକ୍ଷତ୍ର ସହିତ ଚନ୍ଦ୍ରର ସମ୍ବନ୍ଧ ଅତି ନିବିଡ । ବୈଦିକ ଜ୍ୟୋତିଷ ମତରେ ବ୍ୟକ୍ତିର ଜନ୍ମ ସମୟରେ ଚନ୍ଦ୍ର ଯେଉଁ ନକ୍ଷତ୍ରରେ ଅବସ୍ଥାନ କରୁଥାନ୍ତି, ବ୍ୟକ୍ତିର ସେହି ଜନ୍ମ ନକ୍ଷତ୍ର ହୁଏ ।

ତେବେ ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ହିନ୍ଦୁ ଜ୍ୟୋତିଷମାନେ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରିଅଛନ୍ତି । 

### ବିଶେଷତ୍ୱ 
* ହିନ୍ଦୁ ଜ୍ୟୋତିଷ ମତେ ଉତ୍ତର ଫାଲ୍‌ଗୁନୀ ନକ୍ଷତ୍ର ଦୁଇଗୋଟି ତାରାର (:en:Denebola) ସମାହାର ।  ଏହି ତାରାପୁଞ୍ଜ ଏକ ଖଟର ଗୋଡ ଆକୃତିରେ ଦୃଶ୍ୟମାନ ।
* ଉତ୍ତର ଫାଲ୍‌ଗୁନୀ ରାଶିଚକ୍ରରେ ସିଂହ (ରାଶି)ରେ ୨୬ଡିଗ୍ରୀ ୪୦ ମିନିଟରୁ କନ୍ୟା ରାଶିରେ ୧୦ ଡିଗ୍ରୀ ଯାଏଁ ବ୍ୟାପ୍ତ ।  
* ରବି ଏହାର ଅଧିପତି  ।
* ବୈଦିକ ଜ୍ୟୋତିଷମତେ ଏହି ନକ୍ଷତ୍ର ମନୁଷ୍ୟଗଣ ଓ ସତ୍ତ୍ୱ ଗୁଣ ସହ ସମ୍ବନ୍ଧିତ । 
* ବୈଦିକ ଜ୍ୟୋତିଷ ମତେ ମଘା ନକ୍ଷତ୍ର ଲିଙ୍ଗ ଭେଦରେ ସ୍ତ୍ରୀ ଏବଂ ଜାତି ଭେଦରେ କ୍ଷତ୍ରୀୟ । 
* ଉତ୍ତର ଫାଲ୍‌ଗୁନୀ ନକ୍ଷତ୍ରରେ ଜନ୍ମିତ ବ୍ୟକ୍ତିବିଶେଷ ପରୋପକାରୀ ଏବଂ କ୍ଷଣକୋପୀ ପ୍ରକୃତିର ହୋଇଥାଆନ୍ତି ।   
* ସାଧାରଣତଃ ବୈଦିକ ଜ୍ୟୋତିଷ ମତେ ହିନ୍ଦୁ ପରିବାରରେ ନବଜାତ ଶିଶୁର ଜନ୍ମ ବେଳେ ନିର୍ଦ୍ଦିଷ୍ଟ ନକ୍ଷତ୍ରରେ ଚନ୍ଦ୍ରର ଅବସ୍ଥାନକୁ ନେଇ ନବଜାତକର ନାମକରଣ କରାଯିବାର ପ୍ରଥା ପ୍ରଚଳିତ । ଉତ୍ତର ଫାଲ୍‌ଗୁନୀ ନକ୍ଷତ୍ରରେ ଚନ୍ଦ୍ର ଅବସ୍ଥାନ କରୁଥିଲେ, ଚାରିପାଦ କ୍ରମରେ ନବଜାତକର ନାମର ପ୍ରଥମ ଅକ୍ଷର ନିମ୍ନପ୍ରକାରେ ହେବ ।

::ପ୍ରଥମ ପାଦ- Te (टे)				
  
::ଦ୍ୱିତୀୟ ପାଦ- To (टो),

::ତୃତୀୟ ପାଦ- Pa (पा) ଏବଂ

::ଚତୁର୍ଥ ପାଦ- Pi (पी)

## ପୌରାଣିକ କିମ୍ବଦନ୍ତୀ 
## ଅଧିକ ତଥ୍ୟ 
* "List of Naxatras"

## ଆଧାର
ଶ୍ରେଣୀ:ଗଣସମ୍ପାଦନା ଅଭିଯାନ ୧୦୦୦୦ରେ ତିଆରି ପ୍ରସଙ୍ଗ
ଶ୍ରେଣୀ:ନକ୍ଷତ୍ର
କନ୍ଧମାଳ ଦଙ୍ଗା

୨୦୦୮ ମସିହାରେ କନ୍ଧମାଳଠାରେ ଧର୍ମାନ୍ତରୀକରଣ ହୋଇଥିବା ଖ୍ରୀଷ୍ଟିୟାନ ସମ୍ପ୍ରଦାୟ ଏବଂ ହିନ୍ଦୁ ସମ୍ପ୍ରଦାୟ ମଧ୍ୟରେ ହୋଇଥିବା ବହୁ ଚର୍ଚ୍ଚିତ ଦଙ୍ଗା ଅଟେ ।

## ଦଙ୍ଗାର ସୂତ୍ରପାତ
୨୦୦୮ ମସିହାରେ କନ୍ଧମାଳର ଜଲେଶପଟା ଆଶ୍ରମରେ ସ୍ୱାମୀ ଲକ୍ଷ୍ମଣାନନ୍ଦ ସରସ୍ୱତୀଙ୍କ ସହିତ ବାବା ଅମୃତାନନ୍ଦ, ମାତା ଭକ୍ତିମୟୀ, କିଶୋର ବାବା ଓ ପୁରଞ୍ଜନ ଗାଣ୍ଠିଙ୍କୁ ହତ୍ୟା କରାଯାଇଥିଲା । ଏହା ପରେ ପରେ ସେଠାରେ ଦଙ୍ଗା ସୃଷ୍ଟି ହୋଇଥିଲା ।  ନିରୀହ ଆଦିବାସୀଙ୍କୁ ଶିକ୍ଷା, ସ୍ୱାସ୍ଥ୍ୟସେବା, ଟଙ୍କାର ଲୋଭ ଦେଖାଇ ଖ୍ରୀଷ୍ଟ ଧର୍ମକୁ ଧର୍ମପରିବର୍ତ୍ତନ କରାଉଥିବାରୁ ହିନ୍ଦୁମାନଙ୍କଦ୍ୱାରା ଧର୍ମପରିବର୍ତ୍ତନ କରିଥିବା ହିନ୍ଦୁଙ୍କୁ ମିସନାରୀ ଓ ଚର୍ଚ୍ଚଗୁଡ଼ିକୁ ଆକ୍ରମଣ କରାଯାଇଥିଲା । ସ୍ୱାମୀ ଲକ୍ଷ୍ମଣାନନ୍ଦଙ୍କର ଆଶଙ୍କାକୁ ଜିଲ୍ଲା ପୁଲିସ ପ୍ରଶାସନ ଗୁରୁତ୍ୱ ନଦେବା ଅଥଚ ରାଜ୍ୟ ପୁଳିସ ପ୍ରଶାସନ ଘଟଣା ଘଟିବାର କିଛି ସମୟପରେ ଏହା ମାଓବାଦୀଙ୍କ କାର୍ଯ୍ୟ ବୋଲି ପୁଲିସ ପ୍ରଶାସନ କହିଥିଲା । ଏହା ସେହି ସମୟରେ ଚର୍ଚ୍ଚିତ ଖବର ପାଲଟିଥିଲା।

## ହତ୍ୟା ଅନ୍ତରାଳେ
ଜନ୍ମାଷ୍ଟମୀ ସନ୍ଧ୍ୟାରେ ଦଳେ ଲୋକ ମାରଣାସ୍ତ୍ର ଧରି ଜଲେଶପେଟା ଆଶ୍ରମ ଭିତରେ ପଶି ସ୍ୱାମୀ ଲକ୍ଷ୍ମଣାନନ୍ଦଙ୍କୁ ଓ ତାଙ୍କର ସହଯୋଗୀଙ୍କୁ ହତ୍ୟା କରିଥିଲେ । ଏହା ଘଟିବ ବୋଲି ସ୍ୱାମୀ ଲକ୍ଷ୍ମଣାନନ୍ଦ ଆଶଙ୍କାକରି ପୂର୍ବରୁ ଜିଲ୍ଲା ପ୍ରଶାସନକୁ ଜଣାଇଥିଲେ । ଜିଲ୍ଲା ପ୍ରଶାସନ ଯେ ସଠିକ ପଦକ୍ଷେପ କଲେ ନାହିଁ ତେବେ ଯେଉଁ ଦଳ ପଶି ଏହିଭଳି ହତ୍ୟା କଲେ, ସେମାନେ ମାଓବାଦୀ ବୋଲି ରାଜ୍ୟ ପୁଲିସ ପ୍ରଶାସନ ତରଫରୁ ସହସା ଘୋଷଣା କରିଦିଆଗଲା । ଏହା ତ ଭିନ୍ନ କଥା ଯେ ସଂଘ ପରିବାର ଏହି ହତ୍ୟାକାଣ୍ଡ ମାଓବାଦୀମାନେ ଘଟାଇ ନାହାନ୍ତି ବୋଲି ଦୃଢ଼ତାର ସହ କହୁଥିବାବେଳେ, ମାଓବାଦୀଙ୍କ ନାମରେ ପରସ୍ପରବିରୋଧୀ ବିବୃତ୍ତ ଗଣମାଧ୍ୟମରେ ବାହାରିବାରେ ଲାଗିଲା । ଭୂମିଗତ ମାଓବାଦୀ ସଙ୍ଗଠନ ପି.ଏଲ୍.ଜି.ଏ. (P.L.G.A) ନାମରେ ବଣ୍ଟାଯାଉଥିବା ଏକ ପ୍ରଚାରପତ୍ର (Leaflet)ରେ ଏହି ସଙ୍ଗଠନ ସ୍ୱାମୀ ଲକ୍ଷ୍ମଣାନନ୍ଦଙ୍କୁ ମୃତ୍ୟୁଦଣ୍ଡ ଦେଇଛି ବୋଲି କହୁଥିବା ବେଳେ  ,ଏହି ସଙ୍ଗଠନ ନାଁରେ ବନ୍ଧା ହୋଇଥିବା ବ୍ୟାନରରେ ଲେଖାହୋଇଥିଲା ଯେ ‘ପୂଜନୀୟ ଶ୍ରୀ ଲକ୍ଷ୍ମଣାନନ୍ଦ ସରସ୍ୱତୀଙ୍କ ହତ୍ୟା ପଛରେ ଆମର ହାତ ନାହିଁ’ ।  । ପ୍ରକୃତ ହତ୍ୟାକାରୀ ସନ୍ଧାନ ପାଇବା ଅଧିକରୁ ଅଧିକ ଜଟିଳ ହୋଇପଡ଼ିଥିଲା ।  
## ତଦନ୍ତ
ତୁରନ୍ତ  ଜିଲ୍ଲା ଏସ.ପି.ଙ୍କର ନିଲମ୍ବନ ହୋଇଥିଲା । ରାଜ୍ୟ ସରକାର ଉଭୟ ଘଟଣାର ତଦନ୍ତ ପାଇଁ ସେହିବର୍ଷ ସେପ୍ଟେମ୍ବର ୩ ତାରିଖରେ ଜଷ୍ଟିସ ଶରତ ଚନ୍ଦ୍ର ମହାପାତ୍ରଙ୍କୁ ନେଇ ଜଣିକିଆ ତଦନ୍ତ କମିଶନ ଗଠନ କରିଥିଲେ । ଜଷ୍ଟିସ ମହାପାତ୍ର ଅକ୍ଟୋବର ୩୦ରେ ତଦନ୍ତ ଆରମ୍ଭ କରିଥିଲେ । କମିଶନ ୨୧୩ଟି ସିଟିଂ କରିଥିଲେ ଓ ୨୦୦୯ ଜୁନ ୩୦ତାରିଖରେ ସରକାରଙ୍କୁ ତାଙ୍କର ମଧ୍ୟବର୍ତ୍ତି କାଳୀନ ରିପୋର୍ଟ ପ୍ରଦାନ କରିଥିଲେ । ଇତିମଧ୍ୟରେ ଏହି କମିଶନଙ୍କ କାର୍ଯ୍ୟକାଳ ୮ଥର ବୃଦ୍ଧି କରାଯାଇଥିଲା ।ସ୍ୱାମୀ ଲକ୍ଷ୍ମଣାନନ୍ଦ ସରସ୍ୱତୀ ହତ୍ୟା ଘଟଣା ଓ ଏହା ପରବର୍ତ୍ତୀ ହିଂସା କାଣ୍ଡ ତଦନ୍ତ ପାଇଁ ଜଷ୍ଟିସ ଏ.ଏସ ନାଇଡ଼ୁଙ୍କୁ କମିଶନ ଅଧ୍ୟକ୍ଷ ପରେ ସରକାର ଅବସ୍ଥାପିତ କରିଥିଲେ । ଜଷ୍ଟିସ ମହାପାତ୍ରଙ୍କର ଗତ ୨୦୧୨ ମେ ୧୨ତାରିଖରେ ପରଲୋକ ହୋଇଯିବାରୁ ତଦନ୍ତ ପ୍ରକ୍ରିୟା ମଝିରେ ଅଟକି ରହିଥିଲା । ଜଷ୍ଟିସ ମହାପାତ୍ରଙ୍କର କମିଶନଙ୍କୁ ୫୫୭ଟି ସତ୍ୟପାଠ ମିଳିଥିବାବେଳେ ୬୫ଜଣ ସରକାରୀ ସାକ୍ଷୀଙ୍କ ସହ୧୪୩ ଜଣ ବେସରକାରୀ ସାକ୍ଷୀ ସେମାନଙ୍କର ସାକ୍ଷ ପ୍ରଦାନ କରିଥିଲେ ।    ।
### ଅଭିଯୁକ୍ତ
ସ୍ୱାମୀ ଲକ୍ଷ୍ମଣାନନ୍ଦ ସରସ୍ୱତୀ ହତ୍ୟାକାଣ୍ତର ମୂଖ୍ୟ ଅଭିଯୁକ୍ତ କୁହାଯାଉଥିବା ସବ୍ୟସାଚୀ ପଣ୍ଡା ୨୦୧୪ ଜୁଲାଇ ୧୮ ତାରିଖରେ ବ୍ରହ୍ମପୁରରୁ ଗିରଫ ହେଇଥିଲେ ।  
କନ୍ଧମାଳ ଦଙ୍ଗା ମାମଲାରେ ଅାବେଦନକାରୀ ଫାଦର ଥୋମସ ଚାଲାଙ୍କ ପକ୍ଷରୁ ଦର୍ଶାଯାଇଥିଲା ଯେ କନ୍ଧମାଳ ପରିବର୍ତ୍ତେ କଟକର ଟ୍ରାୟଲ କୋର୍ଟରେ ଏହି ମାମଲାର ଶୁଣାଣି କରାଯାଉ । ଅାବେଦନର ଶୁଣାଣି କରି ମାନ୍ୟବର ହାଇକୋର୍ଟ କଟକରେ ଏହି ମାମଲାର ଶୁଣାଣି କରିବାକୁ ନିର୍ଦ୍ଦେଶ ଦେଇଥିଲେ । କନ୍ଧମାଳ ଦଙ୍ଗା ମାମଲାରେ ହାଇକୋର୍ଟ ପୂର୍ବରୁ ଦୁଇଜଣ ଅଭିଯୁକ୍ତ ଯଥାକ୍ରମେ ଦିଲୁ ମହାନ୍ତି ଓ ମଙ୍ଗୁଳୁ ବେହେରାଙ୍କୁ ସର୍ତ୍ତମୂଳକ ଜାମିନ ପ୍ରଦାନ କରିଥିଲେ । ଅଭିଯୁକ୍ତ ଦିଲୁ ମହାନ୍ତି ୨୦୧୧ ମସିହାରେ ଗିରଫ ହୋଇଥିବାବେଳେ ମଙ୍ଗୁଳୁ ବେହେରା ୨୦୦୯ ମସିହାରେ ଗିରଫ ହୋଇଥିଲା । 

## ଆଧାର
ଶ୍ରେଣୀ:ଓଡ଼ିଶାରେ ଅପରାଧ
ଶ୍ରେଣୀ:ଓଡ଼ିଶାର ଇତିହାସ
ଚିନି

**ଚିନି** - ସାଧାରଣତଃ ଏହାକୁ ନିତିଦିନିଆ ଖାଦ୍ୟରେ ବ୍ୟବହାର କରାଯାଏ । ଏହାର ସ୍ୱାଦ ମିଠା ଅଟେ । ମୁଖ୍ୟତ ଏଥିରେ ଶ୍ୱେତସାର ଥାଏ । ସାଧାରଣ ଚିନିକୁ monosaccharides ବୋଲି କୁହାଯାଏ । ଏଥିରେ glucose ଓ fructose ଥାଏ । ଗ୍ରାନ୍ୟୁଲେଟେଡ ଚିନିକୁ disaccharide କୁହାଯାଏ । ଏଥିରେ maltose ଓ lactose ଥାଏ । ଚିନି ଆଖୁରୁ ପ୍ରସ୍ତୁତ କରାଯାଇଥାଏ । ଦକ୍ଷିଣ ଏସିଆ ଓ ଦକ୍ଷିଣ ପୂର୍ବ ଏସିଆରେ ଅଧିକ ଆଖୁ ଚାଷ କରାଯାଇଥାଏ ।
୨୦୧୧ରେ ସାରା ବିଶ୍ୱରେ ୧୬୮ ମିଲିୟନ ଟନ ଚିନି ଉତ୍ପାଦନ କରାଯାଇଥିଲା ।ସାଧାରଣ ଜଣେ ମଣିଷ ପ୍ରତି ବର୍ଷରେ ୨୪ କିଲୋ ଚିନି ଖାଇଥାଏ ।
## ଇତିହାସ 
ପୂର୍ବ ଯୁଗରୁ ଚିନି ଭାରତରେ ଉତ୍ପାଦନ ହେଉଥିଲା । ଦକ୍ଷିଣ ଏସିଆ ଓ ଦକ୍ଷିଣ ପୂର୍ବ ଏସିଆରେ ଏହା ଅଧିକ ମାତ୍ରାରେ ଉତ୍ପାଦନ କରାଯାଉଥିଲା ।
ପର୍ତ୍ତୁଗିଜମାନେ ୧୫୪୦ ମସିହାରେ ଚିନିକୁ ବ୍ରାଜିଲ ନେଇଯାଇଥିଲେ ।ସେଠାରେ ୮୦୦ ଚିନି କଳ ଥିଲା । ତାହା  ଆଗରୁ ୧୫୦୧ ଓ ୧୫୨୦ ଭିତରେ କ୍ୟୁବା,ଜାମାଇକାଠାରେ ବହୁତ ସୁଗାର ମିଲ ହେଇସାରିଥିଲା ।  
## ରସାୟନ ବିଜ୍ଞାନ 
: a disaccharide of glucose (left) and fructose (right), important molecules in the body.]]
ଚିନିର ଫର୍ମୁଲା  । glu

ଶ୍ରେଣୀ:ମିଠା
ରିଉମାଟଏଡ ଆର୍ଥ୍ରାଇଟିସ

**ରିଉମାଟଏଡ ଆର୍ଥ୍ରାଇଟିସ** (**ଆରଏ**) ଏକ ଦୀର୍ଘସ୍ଥାୟୀ  ଅଟୋଇମ୍ମ୍ୟୁନ ବିକାର ଯାହା ମୂଖ୍ୟତଃ ସାଇନୋଭିଆଲ ଗଣ୍ଠିମାନଙ୍କୁ ଆକ୍ରମଣ କରେ ।  ଏହି ରୋଗରେ ଗଣ୍ଠି ଉଷୁମ ହୁଏ, ଫୁଲିଯାଏ ଓ ଯନ୍ତ୍ରଣା ହୁଏ ।  ବିଶ୍ରାମ ପରେ ଗଣ୍ଠି ଅଧିକ ଶକ୍ତ ହୋଇଯାଏ ଓ ଅଧିକ କଷ୍ଟ ହୁଏ ।  ସାଧାରଣତଃ ମଣିବନ୍ଧ/କଚଟିରେ ଓ ହାତରେ ଏହି ରୋଗ ଅଧିକ ହୁଏ ଓ ଦୁଇ ପାଖରେ ସମାନ ଗଣ୍ଠିରେ ରୋଗ ହୁଏ ।  ଦେହର ଅନ୍ୟ ସ୍ଥାନରେ ମଧ୍ୟ ଏହି ରୋଗ ହୁଏ ।  ଏହି ରୋଗ ଫଳରେ ଅଳ୍ପ ସଂଖ୍ୟକ ଲୋହିତ ରକ୍ତ କଣିକା, ଫୁସଫୁସ ଚାରିପାଖରେ ପ୍ରଦାହ ଓ ହୃତ୍‌ପିଣ୍ଡ ଚାରିପାଖରେ ପ୍ରଦାହ ହୁଏ । ଜ୍ୱର ଓ ଶକ୍ତିହୀନତା ଦେଖାଯାଏ ।  ଏହାର ଲକ୍ଷଣମାନ ଧୀରେ ଧୀରେ ସପ୍ତାହ ଓ ମାସ ବ୍ୟାପି ଦେଖାଯାଏ । 

ରିଉମାଟଏଡ ଚିକିତ୍ସାର ଲକ୍ଷ କଷ୍ଟ ଲାଘବ କରିବା, ପ୍ରଦାହ କମେଇବା ଓ ଲୋକର କାର୍ଯ୍ୟକ୍ଷମତା ବୃଦ୍ଧି କରିବା ।  ବିଶ୍ରାମ, ବ୍ୟାୟାମ, ସ୍ପ୍ଲିଣ୍ଟ ଓ ବ୍ରେସ ଭଳି ସାହାଯ୍ୟକାରୀ ଉପକରଣ ବ୍ୟବ‌ହାର କରି ଲୋକ‌କୁ କାର୍ଯ୍ୟକ୍ଷମ କରାଯାଏ ।  କଷ୍ଟ ନିବାରକ ଔଷଧ, ସ୍ଟିରଏଡ ଓ ଏନଏସଆଇଡି ଇତ୍ୟାଦି ବ‌ହୁଳ ଭାବରେ ବ୍ୟବ‌ହାର କରାଯାଏ ।  ରୋଗ ପରିବର୍ତ୍ତନକ୍ଷମ ଆଣ୍ଟିରିଉମାଟକ ଔଷଧ (ଡିଏମଏଆରଡି) ବ୍ୟବ‌ହାରକରି ରୋଗର ପ୍ରଗତିକୁ ଧୀର କରିବାକୁ ଚେଷ୍ଟା କରାଯାଏ ।  ଏହିଭଳି ଔଷଧଗୁଡ଼ିକର ନାମ ହାଇଡ୍ରୋକ୍ସିକ୍ଲୋରୋକ୍ୱିନ ଓ ମେଥୋଟେକ୍‌ସେଟ ।  ଗଣ୍ଠି ମରାମତ ଅପରେଶନ, ଗଣ୍ଠି ବଦଳ ଅପରେଶନ ଓ କେତେକ କେଶରେ ଗଣ୍ଠି ଜୋଡ଼େଇ ଅପରେଶନ ସାହାଯ୍ୟ କରେ । 

ବିକଶିତ ଦେଶମାନଙ୍କରେ ରିଉମାଟଏଡ ଆର୍ଥ୍ରାଇଟିସ ୦.୫ରୁ ୧% ବୟଃପ୍ରାପ୍ତ ଲୋକଙ୍କୁ ଆକ୍ରମଣ କରେ ଓ ତନ୍ମଧ୍ୟରୁ ବାର୍ଷିକ ପ୍ରତି ୧୦୦,୦୦୦ରେ ୫ରୁ ୫୦ ଜଣ ନୂଆ ରୋଗ ଚିହ୍ନଟ ହୁଏ ।  ମଧ୍ୟ ବୟସରେ ଏହି ରୋଗ ଅଧିକ ହୁଏ ଓ ପରୁଷଙ୍କ ଅପେକ୍ଷା ମହିଳାମାନଙ୍କୁ ୨.୫ ଗୁଣ ଅଧିକ ରୋଗ ହୁଏ ।  ପ୍ୟାରିସରେ ରହୁଥିବା ଡାଃ ଅଗଷ୍ଟିନ ଜାକବ ଲାଣ୍ଡ୍ରେ-ବିଉଭେସ (୧୭୭୨–୧୮୪୦) ପ୍ରଥମେ ୧୮୦୦ ମସିହାରେ ଏହି ରୋଗର ବର୍ଣ୍ଣନା କରିବା ଜଣାଯାଇଛି ।  ଗ୍ରୀକ ଭାଷାର ଜଳୀୟ ଓ ପ୍ରଦାହସମ୍ପର୍ଣ୍ଣ ଗଣ୍ଠି ଉପରେ ରିଉମାଟଏଡ ଆର୍ଥ୍ରାଇଟିସ ପର୍ଯ୍ୟବସିତ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବଡ଼ଛତା ମଠ

**ବଡ଼଼ଛତା ମଠ** ଓଡ଼ିଶାର ପୁରୀରେ ସିଂହଦ୍ୱାର ନିକଟରେ ଥିବା ଏକ ମଠ । ଏହା ପୁରୀରେ ଥିବା ସବୁଠାରୁ ପୁରୁଣା ମଠମାନଙ୍କ ମଧ୍ୟରେ ଅନ୍ୟତମ । 

## ରିତିନୀତି 
ଶ୍ରୀକ୍ଷେତ୍ରରେ ଥିବା ମଠଗୁଡିକ ଜଗନ୍ନାଥ ସଂସ୍କୃତି ତଥା ଶ୍ରୀମନ୍ଦିର ନୀତି ସହ ଅଙ୍ଗାଙ୍ଗୀ ଭାବେ ଜଡ଼ିତ । ବଡ଼଼ଛତା ମଠ ରାମାନନ୍ଦୀ ସଂପ୍ରଦାୟ ସହ ଜଡ଼ିତ ।   ପରମ୍ପରା ଅନୁସାରେ ବଡ଼଼ଛତା ମଠର ବାବାଜୀମାନେ ପ୍ରତିଦିନ ସକାଳେ ସିଂହଦ୍ୱାର ଖୋଲାଯିବା ବେଳେ ଜୟ ବିଜୟ ଦ୍ୱାରରେ, ମଙ୍ଗଳ ଆରତୀ, ବାଳଧୂପ ଏବଂ ବଡ଼ସିଂହାର ପହୁଡ଼ ବେଳେ ସଙ୍କୀର୍ତ୍ତନ କରନ୍ତି । ଗୁଣ୍ଡିଚା ମନ୍ଦିରରେ ମଧ୍ୟ ଏହିଭଳି ସଙ୍କୀର୍ତ୍ତନ ସେବା କରନ୍ତି । ଏତଦ୍‌ବ୍ୟତୀତ ମଠ ତରଫରୁ ଚନ୍ଦନ ଯାତ୍ରା ଓ ଦୋଳ ଯାତ୍ରା ବେଳେ ମଧ୍ୟ ସଙ୍କୀର୍ତ୍ତନ ସେବା ସହ ଠାକୁରଙ୍କ ପଦ୍ମ ବେଶ ବେଳେ ଆବଶ୍ୟକୀୟ ସାମଗ୍ରୀ ମଠ ତରଫରୁ ଯୋଗାଇଦିଆଯାଇଥାଏ ।
ତଥ୍ୟ ଅନୁଯାୟୀ ୧୮୦୫ ଖ୍ରୀଷ୍ଟାବ୍ଦ ବେଳକୁ ବଡ଼଼ଛତା ମଠର ଅସ୍ତିତ୍ୱ ନ ଥିଲା ।

ଏହି ମଠର ଅବସ୍ଥିତି ସିଂହଦ୍ୱାର ପ୍ରତି ବିପଦପୂର୍ଣ୍ଣ ମନେକରି ସ୍ଥାନୀୟ ପ୍ରଶାସନ ଏହାର ଉଚ୍ଛେଦ ପାଇଁ ପଦକ୍ଷେପ ନେଇଥିଲେ । ତେବେ ମାନ୍ୟବର ଉଚ୍ଚ ନ୍ୟାୟାଳୟଙ୍କ ରହିତାଦେଶ ଫଳରେ ଏହା କାର୍ଯ୍ୟକାରୀ ହୋଇପାରିନଥିଲା ।

## ଆଧାର 
## ଅଧିକ ପଠନ 
* ପୁରୀରେ ଥିବା ମଠ ଓ ମନ୍ଦିରମାନଙ୍କ ତାଲିକା
* ଜଗନ୍ନାଥ ମନ୍ଦିର
* ମଠ

ଶ୍ରେଣୀ:ପୁରୀରେ ଥିବା ମଠ
ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ମାର୍କେଟ ବିଲଡିଂ

ଭୁବନେଶ୍ୱର ପ୍ରମୁଖ ସରକାରୀ ଯୋଜନାଭୁକ୍ତ ବଜାର ଅଞ୍ଚଳ ଅଟେ । ସମସ୍ତ ଖୁଚୁରା ବ୍ୟବସାୟର ପେଣ୍ଠସ୍ଥଳୀ ।
## ଅବସ୍ଥିତି
ରାଜଧାନୀ ଭୁବନେଶ୍ୱରର ୟୁନିଟ ୧ଅଂଚଳରେରେ ମାର୍କେଟ ବିଲଡିଂ ଅବସ୍ଥିତ ।  
## ଇତିହାସ
ରାଜଧାନୀ ନିର୍ମାଣ ହେବା ବେଳେ ୧୯୫୫ ମସିହାରେ ଜର୍ମାନର ବିଖ୍ୟାତ ଆର୍କଟେକ୍ଟ (ସ୍ଥପତି) ଓରେଟା କୋନିସବର୍ଜର ଉକ୍ତ ମାର୍କେଟ ବିଲଡିଂ ଦ୍ୱୟର ଡିଜାଇନ (ନକ୍ସା) ପ୍ରସ୍ତୁତ କରିଥିଲେ । ପ୍ରସିଦ୍ଧ କେଭ ଟେମ୍ପଲ(ଗୁମ୍ଫା ମନ୍ଦିର) ଶୈଳୀରେ ସେ ଏହି ମାର୍କେଟ ବିଲ୍ଡିର ପରିକଳ୍ପନା କରିଥଲେ । ଖଣ୍ଡଗିରି ଓ ଉଦୟଗିରିରେ ଅବା ଜୈନ ଓ ହିନ୍ଦୁ ମନ୍ଦିର ଶୈଳୀରେ ଉଦ୍‌ବୁଦ୍ଧ ହୋଇ ସେ ସେହି ଶୈଳୀରେ ମାର୍କେଟ ବିଲର୍ଡର ନିର୍ମାଣ ନକ୍ସା ପ୍ରସ୍ତୁତ କରିଥଲେ ବୋଲି ଲିପିବଦ୍ଧ ଅଛି ।
ଏହି ଖ୍ୟାତନାମ ଆର୍କିଟେକ୍ଟ ଭାରତରେ ଅନେକ ଗୁରୁତ୍ୱପୂର୍ଣ୍ଣ ବିଲ୍ଡିଂ ଏପରିକି ବେଙ୍ଗାଲୁରୁ, ଏବଂ ଜମସେଦପୁରର ଟାଟା ନଗରଠାରେ ଥବା ଇଣ୍ଡିଆନ ଇନଷ୍ଟିଚୁଟ ଅଫ ସାଇନ୍ସ ବିଲ୍ଡିଂର ମଧ୍ୟ ନକ୍ସା ପ୍ରସ୍ତୁତ କରିଛନ୍ତି । ଏହି ବ୍ୟକ୍ତି ଜଣକ ୧୯୪୮ରୁ ୧୯୫୧ ପର୍ଯ୍ୟନ୍ତ ନୂଆଦିଲ୍ଲୀଠାରେ ଗୃହନିର୍ମାଣ ବିଭାଗର ଫେଡେରାଲ ଡାଇରେକ୍ଟର ଭାବେ କାର୍ଯ୍ୟ କରିଥିଲେ । 
## ବିଶେଷତ୍ୱ
ଏହି ଦୁଇ ପୁରାତନ ମାର୍କେଟ ବିଲ୍ଡିଂରେ ଐତିହ୍ୟର ଅନୁଭବ ନେଇ ଏହାକୁ ଥଣ୍ଡା ରଖିବା ସକାଶେ ଲାଲ ଇଟା ଓ ବଡ଼ ବଡ଼ ଖମ୍ବ ବ୍ୟବହାର କରାଯାଇଛି । ୟୁନିଟ ୧ରେ ଥିବା ଥାନା  ଓ ଉକ୍ତ ମାର୍କେଟ ବିଲଡିଂ ବ୍ୟତୀତ କୋନିସବର୍ଜରଙ୍କ ମୂଳ ନକ୍ସା ସହରର ଅନ୍ୟ କୌଣସି ସ୍ଥାନରେ ବ୍ୟବହାର କରାଯାଇନାହିଁ । ନିୟମିତ ବ୍ୟବଧାନରେ ଉକ୍ତ ନର୍ମାଣର ରକ୍ଷଣାବେକ୍ଷଣା ନହେବାରୁ ଅଧିକାଂଶ ମୂଳଢାଞ୍ଚା ଧ୍ୱଂସ ହେବାକୁ ବସିଛି । ଭାରତରେ କୋନିସ ବର୍ଜର ଛାଡି ଯାଇଥବା ଭରତୀୟ କଳାକୃତିର ଅବଶେଷ ବିଷୟରେ ଅଧ୍ୟୟନ କରିବା ପାଇଁ ଆକୃଷ୍ଟ ହୋଇ ଆସୁଥବା ବହୁ ସଂଖ୍ୟକ ବିଦେଶୀ ଆର୍କିଟେକ୍ଟ ମାର୍କେଟ ବିଲ୍ଡିଂକୁ ଦେଖିବା ପାଇଁ ଆସନ୍ତି । 

ଉଭୟ ଭୁବନେଶ୍ୱର ମହାନଗର କର୍ତ୍ତୁପକ୍ଷ ଏବଂ ମାଲିକମାନେ ବିଲର୍ଡିର କାରୁକାର୍ଯ୍ୟ ଡିଜାଇନ, ଡେକୋରେଶନ, ସିମ୍ବଲ ଏବଂ ନିର୍ମିତ ଅଂଶକୁ ପ୍ରତିବର୍ଷ ନିଜ ଇଚ୍ଛାନୁଯାୟୀ ନବୀକରଣ କରୁଛନ୍ତି । ଫଳରେ ଏହା ପୂର୍ବ ସୌନ୍ଦର୍ଯ୍ୟ ହରାଇ ବିକଳାଙ୍ଗ ହୋଇଛି । ଦୀର୍ଘ ୬o ବର୍ଷର ଏହି କଳାକୃତି ସଂରକ୍ଷଣ ଅଭାବରୁ ଧ୍ୱଂସର ଦ୍ୱାରଦେଶରେ ପହଞ୍ଚିଛି । କୌଣସ ବୈଜ୍ଞାନକ ଅଧ୍ୟୟନ ବ୍ୟତୀତ ଏଭଳ ନବୀକରଣ କରାଯାଉଥବାରୁ ମାର୍କେଟ ବିଲ୍ଡିଂ ବିକୃତ ହେବାରେ ଲାଗିଛ । ମାର୍କେଟ ବିଲ୍ଡିଂ ଭଳି ଅଳ୍ପ କେତେଟ ଔପନିବେଶକ ଏବଂ ଭାରତୀୟ ମିଳିତ ଭାସ୍କର୍ଯ୍ୟରେ ନିର୍ମିତ ସହରରେ ରହିଛି ।  

## ଆଧାର
ଶ୍ରେଣୀ:ଖୋର୍ଦ୍ଧା ଜିଲ୍ଲା
ଶ୍ରେଣୀ:ଗଣସମ୍ପାଦନା ଅଭିଯାନ ୧୦୦୦୦ରେ ତିଆରି ପ୍ରସଙ୍ଗ
ବିଭିନ୍ନ କ୍ଷେତ୍ରରେ ଓଡ଼ିଶାର ପ୍ରଥମ ମହିଳାମାନଙ୍କ ତାଲିକା

[thumb|[କୁନ୍ତଳା କୁମାରୀ ସାବତ ଓଡ଼ିଶାର ପ୍ରଥମ ଡାକ୍ତର ଥିଲେ ।]]
ଏହା ସମୟ କ୍ରମେ ବିଭିନ୍ନ କ୍ଷେତ୍ରରେ ପାରଦର୍ଶିତା ଲାଭ କରିଥିବା ଓଡ଼ିଶାର ପ୍ରଥମ ମହିଳାମାନଙ୍କ ତାଲିକା ।

* ଦ୍ରୌପଦୀ ମୁର୍ମୁ : ଓଡ଼ିଶାରେ ଜନ୍ମିତ ପ୍ରଥମ ମହିଳା ରାଷ୍ଟ୍ରପତି
* ପ୍ରମିଳା ମଲ୍ଲିକ  : ଓଡ଼ିଶା ବିଧାନ ସଭାର ପ୍ରଥମ ବାଚସ୍ପତି
* ସ୍ୱାତି ନାୟକ    : ନରମାନ ବୋରଲୋଗ ଫିଲ୍ଡ଼ ପୁରସ୍କାର (କୃଷି ବିଜ୍ଞାନ କ୍ଷେତ୍ରରେ, ୨୦୨୩)
* କୁମୁଦିନୀ ଦେବୀ : ପ୍ରଥମ ରେକର୍ଡ଼ ହୋଇଥିବା ମହିଳା କଣ୍ଠଶିଳ୍ପୀ (ଓଡ଼ିଶୀ ସଙ୍ଗୀତ ଗାୟିକା, ୧୯୦୬)
* ନନ୍ଦିନୀ ଶତପଥୀ: ପ୍ରଥମ ମୁଖ୍ୟମନ୍ତ୍ରୀ
* ରାନୁ ମିଶ୍ର: ପ୍ରଥମ ମହିଳା କମିସନର
* ବସନ୍ତ ମଞ୍ଜରୀ ଦେବୀ: ମହିଳା ମନ୍ତ୍ରୀ
* ସରସ୍ୱତୀ ହେମ୍ବ୍ରମ: ପ୍ରଥମ ମହିଳା ଆଦିବାସୀ ମନ୍ତ୍ରୀ
* ଉର୍ମିବାଳା ରାୟ: ପ୍ରଥମ ବିଚାରପତି
* ଗିରିବାଳା ମହାନ୍ତି: ପ୍ରଥମ ମହିଳା ପାଇଲଟ
* ସୁଧାଂଶୁବାଳା ହାଜରା: ପ୍ରଥମ ମହିଳା ଓକିଲ
* କୁନ୍ତଳା କୁମାରୀ ସାବତ: ପ୍ରଥମ ମହିଳା ଡାକ୍ତର
* ଜ୍ୟୋତ୍ସ୍ନା ଦେବୀ: ପ୍ରଥମ ମହିଳା ଅସ୍ତ୍ରୋପଚାରକ (ସର୍ଜନ)
* ରଞ୍ଜିତା ମହାନ୍ତି: ପ୍ରଥମ ମହିଳା ଟ୍ରେନି
* ସରଳା ଦେବୀ: ପ୍ରଥମ ମହିଳା ବିଧାୟକ
* ପ୍ରତିଭା ରାୟ: ପ୍ରଥମ ଓଡ଼ିଆ ମହିଳା ଜ୍ଞାନପୀଠ ପୁରସ୍କାର ବିଜୟିତ୍ରୀ

ଶ୍ରେଣୀ:ତାଲିକା
ଶ୍ରେଣୀ:First odia female Engineer in Odisha
ନିଶ୍ଚିନ୍ତକୋଇଲି

**ନିଶ୍ଚିନ୍ତକୋଇଲି** ଓଡ଼ିଶାର କଟକ ଜିଲ୍ଲା ଅନ୍ତର୍ଗତ ଏକ ଛୋଟ ସହର।

## ଭୌଗଳିକ ଅବସ୍ଥିତି ଓ ଜଳବାୟୁ 
ଏହା କଟକଠାରୁ ପ୍ରାୟ ୩୦ କି.ମି. ଦୂରରେ ଅବସ୍ଥିତ । କଟକ ଓ କେନ୍ଦ୍ରାପଡ଼ାକୁ ସଂଯୋଗ କରୁଥିବା ରାଜ୍ୟ ରାଜପଥ କଡ଼ରେ ଏହା ଅବସ୍ଥିତ । ଏହା ଏକ ଛୋଟ ସହର ।

## ସୁବିଧା ସୁଯୋଗ 
ଏଠାରେ ଗୋଟିଏ ମହାବିଦ୍ୟାଳୟ,ଗୋଟିଏ ସରକାରୀ ଉଚ୍ଚବିଦ୍ୟାଳୟ ଅନେକ ଗୁଡିଏ ଛୋଟ ବଡ଼ ଶିକ୍ଷାନୁଷ୍ଠାନ ଅଛି । ଏକ ମଧ୍ୟମ ଧରଣର ସହରରେ ମିଳୁଥିବା ସୁବିଧା ସୁଯୋଗ ଯଥା ଚିକିତ୍ସା ପାଇଁ ଡାକ୍ତରଖାନା, ଥାନା, ଡାକଘର, ବ୍ୟାଙ୍କ୍, ଏବଂ ଅନ୍ୟାନ୍ୟ ଛୋଟବଡ଼ ସୁବିଧା ସୁଯୋଗ ଅଛି । ଏଠାରେ ଏକ ଚଳଚ୍ଚିତ୍ର ପ୍ରେକ୍ଷାଳୟ  ମଧ୍ୟ ଅଛି । ଏଠାରେ ବଣଭୋଜି ପାଇଁ କେତେକ ସ୍ଥାନ ଅଛି  ।

## ଜୀବନ ଜୀବିକା 
ଏଠାରେ ଅଧିକାଂଶ ଲୋକ ଉଚ୍ଚଶିକ୍ଷିତ ଏବଂ ଚାକିରି ଉପରେ ନିର୍ଭର କରନ୍ତି ।

## ଶିକ୍ଷା ଓ ସ୍ୱାସ୍ଥ୍ୟ 
ଏଠାରେ ଥିବା ଶିକ୍ଷାନୁଷ୍ଠାନଗୁଡିକ ହେଲା ପିପି ମହାବିଦ୍ୟାଳୟ  ,ନିଶିନ୍ତକୋଇଲି ଉଚ୍ଚବିଦ୍ୟାଳୟ ଇତ୍ୟାଦି ।

## ଆଧାର 
#http://www.census2011.co.in/data/subdistrict/2958-nischintakoili-cuttack-orissa.html

## ବାହାର ଆଧାର 
ଶ୍ରେଣୀ:କଟକ ଜିଲ୍ଲାର ଗାଆଁ ଓ ସହର
ଚାରଣ ରାମଦାସ

**ଚାରଣ ରାମଦାସ** (ମୃତ୍ୟୁ: ୨୪ ମଇ ୨୦୨୧) ଜଣେ ଓଡ଼ିଆ ପ୍ରବାଚକ ଥିଲେ । ସେ ହିନ୍ଦୁ ଧର୍ମୀୟ ବିଶେଷ କରି ଜଗନ୍ନାଥ ସଂସ୍କୃତି ବିଷୟବସ୍ତୁକୁ ପ୍ରବଚନ ମାଧ୍ୟମରେ ପରିବେଷଣ କରୁଥିଲେ । ତାଙ୍କ ପ୍ରସ୍ତୁତ ଗୀତା ମହିମା, ରାମାୟଣ, ଶିବ ମହିମା, ମା' ତାରିଣୀ କଥାମୃତ, ଶ୍ରୀମଦ୍ଭଗବତ ଗୀତା, ଏ ତ କଳିକାଳ, ତ୍ରିନାଥ ମେଳା ବିଷୟଗୁଡ଼ିକର ସିଡି ଡିଭିଡି ଆକାରରେ ଉପଲବ୍ଧ ହେଉଛି । ସେ ଟିଭିରେ ପ୍ରସାରିତ ରଥଯାତ୍ରାର ସିଧାପ୍ରସାରଣ ଧାରାବିବରଣୀ ପ୍ରଦାନ କରୁଥିଲେ । ବିଭିନ୍ନ ସମୟରେ ଟିଭି କାର୍ଯ୍ୟକ୍ରମମାନଙ୍କରେ ମଧ୍ୟ ସେ ପ୍ରବଚନ ପରିବେଷଣ କରୁଥିଲେ ।

## ବିବାଦ 
୨୦୨୧ ମସିହାର ଅପ୍ରେଲ ମାସରେ ଚାରଣ ରାମଦାସ ତାଙ୍କର ଏକ ଭିଡିଓରେ ଭଗବାନ ବିଷ୍ଣୁଙ୍କ ସମ୍ପର୍କରେ କଥିତ ରୂପେ ଅଶାଳୀନ ଶବ୍ଦ ବ୍ୟବହାର କରିଥିବା ଅଭିଯୋଗ ହୋଇଥିଲା । ଏହାକୁ ନେଇ ବୈଦିକ ବ୍ରାହ୍ମଣ ପରିଷଦ (ବିବିପି) ଏପ୍ରିଲ୍‌ ୨୬ ତାରିଖରେ ପୁରୀ ଜଗନ୍ନାଥ ମନ୍ଦିରର ସିଂହଦ୍ୱାରରେ ବିରୋଧ ପ୍ରଦର୍ଶନ କରିବେ ବୋଲି ଚେତାବନୀ ଦେଇଥିଲେ ।

## ବ୍ୟକ୍ତିଗତ ଜୀବନ 
ରାମଦାସ, ପୁରୀର ଚନ୍ଦନପୁର ଥାନା ଅନ୍ତର୍ଗତ ଢୋଲବିରଞ୍ଚିଦାସପୁର ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କଙ୍କ ପତ୍ନୀ ସୁଜାତା ବେହେରା ଜଣେ ଉଦ୍ଭିଦ ବିଜ୍ଞାନର ଅଧ୍ୟାପିକା । ତାଙ୍କ ପୁତ୍ର କୃଷ୍ଣ ଦୈପାୟନ ଓ କନ୍ୟା ତତ୍ତ୍ୱମାସୀ ଉଭୟ ଅଧ୍ୟୟନରତ ।

## ମୃତ୍ୟୁ 
କରୋନାଭୂତାଣୁ ରୋଗରେ ପୀଡ଼ିତ ହୋଇ ଚାରଣ ରାମଦାସ ୨୦୨୧ ମସିହାର ମଇ ୨୪ ତାରିଖରେ ମୃତ୍ୟୁବରଣ କରିଥିଲେ । କୋଭିଡ୍୧୯ରେ ଆକ୍ରାନ୍ତ ହେବାପରେ ସେ ଭୁବନେଶ୍ୱରର ଏକ ଘରୋଇ ହସପିଟାଲରେ ଚିକିତ୍ସିତ ହୋଇ ଘରକୁ ଫେରିଥିଲେ । ପୁଣି ମଇ ମାସ ୨୦ତାରିଖରେ ତାଙ୍କ ସ୍ୱାସ୍ଥବସ୍ଥା ଖରାପ ହେବାରୁ ସେ ପୁରୀ ଆଇ.ଡି.ଏଚ୍‌. କୋଭିଡ ହସପିଟାଲରେ ଚିକିତ୍ସିତ ହେଉଥିଲେ । ତାଙ୍କ ଫୁସଫୁସ୍‌ ପ୍ରଭାବିତ ହୋଇଥିଲା ଓ ସେ ଶ୍ୱାସକ୍ରିୟା ଜନିତ ଅସୁବିଧା ଅନୁଭବ କରୁଥିଲେ । ମୃତ୍ୟୁବେଳକୁ ତାଙ୍କୁ ୬୧ ବର୍ଷ ବୟସ ହୋଇଥିଲା । ମୃତ୍ୟୁ ବେଳକୁ ତାଙ୍କୁ ୬୧ ବର୍ଷ ବୟସ ହୋଇଥିଲା । 

## ଆଧାର
ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଗଣସମ୍ପାଦନା ଅଭିଯାନ ୧୦୦୦୦ରେ ତିଆରି ପ୍ରସଙ୍ଗ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ଭାରତରେ କୋଭିଡ-୧୯ ମହାମାରୀ ଯୋଗୁ ମୃତ୍ୟୁ
ସୋରିଆସିସ

**ସୋରିଆସିସ**  ଏକ ଦୀର୍ଘସ୍ଥାୟୀ ଅଟୋଇମ୍ମ୍ୟୁନ ରୋଗ ଯେଉଁଥିରେ ଚର୍ମରେ କେତେକ ଅସ୍ୱାଭାବିକ ଦାଗ ଦେଖାଯାଏ ।  ଚର୍ମ ଆଘାତ ସକ୍ରିୟ ହୋଇ ସୋରିଆସିସ ପରିବର୍ତ୍ତନ ଆଣିପାରେ ଯାହା କୋଏବନର ଫେନୋମେନନ ରୂପେ ବିଦିତ । 

ମୂଖ୍ୟତଃ ପାଞ୍ଚ ପ୍ରକାର ସୋରିଆସିସ ଦେଖାଯାଏ: ପ୍ଲେକ, ଗୁଟ୍ଟାଟେ, ଇନଭର୍ସ, ପୁସ୍‌ଚୁଲାର ଓ ଏରିଥ୍ରୋଡର୍ମିକ । ଏଥିରୁ ୯୦ % କେବଳ ପ୍ଲେକ ସୋରିଆସିସ ବା ସୋରିଆସିସ ଭଲଗାରିସ ।  ଚମରେ ଲାଲ ଦାଗ ଥାଏ ଓ ତା ଉପରେ ଧଳା କାତି ଥାଏ ।  ପିଠି, ଗୋଡ଼ର ମଝିଧାର ବା ସିନ, ପେଟ ଓ ସ୍କାଲ୍ପ ସ୍ଥାନମାନଙ୍କରେ ଏହି ରୋଗ ହୁଏ ।

ସାଧାରଣତଃ ସୋରିଆସିସ ରୋଗକୁ ଏକ ଜେନେଟିକ ରୋଗ ଭାବେ ଗ୍ରହଣ କରାଯାଏ ଯାହା ପରିବେଶ ଉପାଦାନ ଯୋଗୁ କ୍ରିୟାଶୀଳ ହୋଇଉଠେ ।  ମହିଳା ଓ ପୁରୁଷମାନେ ସମ‌ଭାବରେ ଏହାର ଶୀକାର ହୁଅନ୍ତି ।  ସୋରିଆଟିକ ଆର୍ଥ୍ରାଇଟିସ, ଲିମ୍ଫୋମା, ହୃତ୍‌ପିଣ୍ଡ ରକ୍ତନଳୀ ରୋଗ, କ୍ରନ ରୋଗ ଓ ଅବସାଦ ଇତ୍ୟାଦି ଏହି ସୋରିଆସିସ ରୋଗ ସ‌ହିତ ସଙ୍କଟସ୍ଥିତିରେ ଥାଆନ୍ତି । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବିଶାଳାକ୍ଷୀ ମନ୍ଦିର

- -། ~ മൂഷി ുiട് മേറ്റ് മേട് ുടെ അഭ ജ്, ജെ,
ଆଭୂଷଣ ପଡ଼ିଥୁଲା, ସେହିସ୍ଥାନ ସବୁ ଶକ୍ତିପୀo ଅସ୍ତିତ୍ୱରେ ଆସିଛି । ଏହି ଶକ୍ତିପୀo ସମ୍ପୂର୍ଣ୍ଣ ଭାରତୀୟ ଉପମହାଦ୍ୱୀପରେ ପ୍ରସିଦ୍ଧିଲାଭ କରିଛନ୍ତି । ଦେବୀପୁରାଣରେ ୫୧ ଶକ୍ତିପୀoଙ୍କ ବର୍ଣ୍ଣନା ରହିଛି । କିନ୍ତୁ ଦେବୀ ଭାଗବତରେ ୧ o୮ ଓ ଦେବୀ ଗୀତାରେ ୭୨ଟି ଶକ୍ତିପୀo ସମ୍ପର୍କରେ ଉଲ୍ଲେଖ ରହିଛି । ମାତ୍ର ପ୍ରସିଦ୍ଧ ଶକ୍ତିପୀo
ଭାବେ ୫୧ ଶକ୍ତିପୀଠର ଚର୍ଜା ବିଶେଷଭାବେ କରାଯାଏ । ଏମାନଙ୍କ ମଧରୁ କିଛି
ବିଦେଶରେ ମଧ୍ୟ ରହିଛି । ବର୍ଭମାନ ଭାରତରେ ୪ ୨ , ପାକିସ୍ତାନରେ ଗୋଟିଏ,
ବା“ଲାଦେଶରେ ୪ଟି, ଶ୍ରୀଲାଙ୍କାରେ ଗୋଟିଏ, ତିବତରେ ଗୋଟିଏ ଓ
ନେପାଳରେ ୨ଟି ଶକ୍ତିପୀo ରହଛି । ଦୂର୍ଗା ମା'ଙ୍କ ପାର୍ବଣ ପାର୍ବଣରେ ସେହି
ପ୍ରସିଦ୍ଧ ଶକ୍ତିପୀo ସମ୍ପର୍କରେ also lool..._کس
ம

ଆମ୍ମା-ଭବାନୀ ଶକ୍ତିପୀଠ ପତି ଭକ୍ତଙ୍କର ଅପାର । । କଳାମୁଖୀ ବା କଲା ଜୀ ମା’ଙ୍କ । ଭାରତରେ ପବିତ୍ର ଓ ଧାର୍ମିକ ସୂଳ ରୂପେ ବାରଣାସୀର ବିଶେଷ ମହତ୍ୱ ରହିଛି ।  ിന്റെ **-*
ମା’ଙ୍କର କୌଣସ ପତିମା ନାହିଁ; କେବଳ ଗୋଟିଏ । | ମନ୍ଦିର ହିମାଳୟର ନିମ୍ନଭାଗରେ କଶ୍ୱରେ ଏକ ସୁଳ ଭାରତର ସାଂସ୍କୃତିକ ଓ ଧାର୍ମକ ନଗରୀ ରୂପେ ବଖ୍ୟାତ । ଢୋଙ୍କାନାଳ গণ1.9
ଯାଇଛି । ଏହି ଶୀ-ଯନ୍ତ୍ରକୁ ଏଭଳି ଭାବେ ସଜ୍ଜିତ ଅବା କଙ୍ଗରା ଜିଲ୍ଲାର କଳାମୁଖୀ ଅବା ଲୋକେ ଭାବିବାକୁ ବାଧହୁଅନ୍ତି ପ୍ରକୃତରେ ମା' ଟାଉନରେ ଅବସ୍ଥିତ। କ୍ଳା ଅର୍ଥ = 
ଏହାର ପ୍ରାଚୀନତାର ତୁଳନା ବିଶ୍ୱର ଅନ୍ୟ ପ୍ରାଚୀନତମ ନଗର ଜେରୁଜେଲମ, ଏଥେନ୍ସ ତଥା ପେଇକିଙ୍ଗ ଭଳି ସ୍ଥାନ ସହ କରାଯାଇଥାଏ । ବାରଣାସୀ ପତ୍ନତତ୍ତ୍ୱ, ପୌରାଣିକ କଥା, ଭୂଗୋଳ, କଳା ଓ ଇତିହାସରେ କଡ଼ିତ ଏକ ମହାନ କେନ୍ଦ୍ର । ଏହା ଦକ୍ଷିଣ ପୂର୍ବ ଉତ୍ତର ପ୍ରଦେଶ, o- - ബ ബ ബി ബ o
ନଦୀର କାମ ତଟରେ ଅବସ୍ଥିତ । । ହିନ୍ଦୁଙ୍କ ପାଇଁ ଏହା ସାତ ପବିତ୍ର ஒவெடி5ேெ. இெ ସ୍ଥଳକୁ ସଭିଏଁ ବନାରସ ଓ କାଶୀ । லெ1ெ eெ.ெ வெ6 ଏହାକୁ ମନ୍ଦିର ଓ ଘାଟର ନଗର লয় মুছাপাখ বীট খন । ମନ୍ଦିର ହେଉଛି କାଶୀ ବିଶଲାକ୍ଷୀ - ମନ୍ଦିର ଯାହାଙ୍କ ବର୍ଣ୍ଣନା ଦେବୀ 1lெ8ெ.ெ வெalகிெ வெ1 ைெவ கி_ெஇ010 ബ ബ- --ബ ଦବୀ ସତୀଙ୍କ ଆଖ୍ ଓ ଡାହାଣ O O O 0O MO O O O OS O MO OK 0C CCCCCC TO O O ହୋଇ ସତୀଙ୍କ ମୃତ ଶରୀରକୁ କାନ୍ଧରେ ରଖୁ ସର୍ବଚ୍ଛ ବୁଲୁଥୁଲେ, ସେତେବେଳେ ଭଗବତୀଙ୍କ କର୍ଣ୍ଣ କୁଣ୍ଡଳ ଏoiରେ ଖସିପଡ଼ିଅଲା । ଅନ୍ୟଏକ ଆଖ୍ୟାତ ଅନୁସାରେ tS 0O O O O O O O MMS କରିଥାନ୍ତି, ତାଙ୍କର ଆଉ ଏକ ରୂପ ହେଉଛନ୍ତି ମା'ବିଶାଲାକ୍ଷୀ । ସ୍କନ୍ଧ ପୁରାଣ eOS LO O O O O O
 ମା' ଅନ୍ନପୂର୍ଣ୍ଣ। ଯାହାଙ୍କ ଆଶୀର୍ବାଦରେ ସଂସାରର ସମସ୍ତ ଜୀବ ଭୋଜନ ପ୍ରାପ୍ତ କରିଥାନ୍ତି, ତାଙ୍କର ଆଉ ଏକ ରୂପ ହେଉଛନ୍ତି ମା'ବଶାଲାକ୍ଷୀ । ସ୍କନ୍ଧ ପୁରାଣ eOS 00LL BB MMO O O O ଅର୍ପଣ କରୁନଥଲେ, ସେତେବେଳେ ବିଶାଳାକ୍ଷୀ ମା' ଜଣେ ଗୃହୀଣୀ ଭୂମକା  
## ଆଧାର
ଭୁବନେଶ୍ୱର କୁମାର

ଭୁବନେଶ୍ୱର କୁମାର (ଜନ୍ମ ୫ ଫେବୃଆରୀ ୧୯୯୦) ଭାରତୀୟ କ୍ରିକେଟ ଦଳର ଜଣେ ସଦସ୍ୟ । ସେ ଜଣେ ଡାହାଣହାତୀ ସ୍ୱିଙ୍ଗ ପେସ ବୋଲର ଏବଂ ତଳ କ୍ରମରେ ଜଣେ ଉପଯୋଗି ବ୍ୟାଟ୍ସମ୍ୟାନ । ସେ ଉତ୍ତରପ୍ରଦେଶ ତରଫରୁ ଘରୋଇ କ୍ରିକେଟ ଖେଳନ୍ତି ।

## ବ୍ୟକ୍ତିଗତ ଜୀବନ 
ଭୁବନେଶ୍ୱର ହେଉଛନ୍ତି କିରଣ ପାଲ ସିଂହ ଓ ଇନ୍ଦ୍ରେଶଙ୍କ ପୁତ୍ର । ତାଙ୍କ ବାପା ଉତ୍ତରପ୍ରଦେଶ ପୋଲିସରେ ସବ ଇନିସପେକ୍ଟର ଓ ମା ଜଣେ ଗୃହିଣୀ ଅଟନ୍ତି । ତାଙ୍କ ଭାଉଣୀ ରେଖା ଅଧନଙ୍କଠାରୁ ସେ କ୍ରିକେଟ ଖେଳିବା ପାଇଁ ପ୍ରେରିତ ହୋଇଥିଲେ ।
## କ୍ୟାରିୟର 
କୁମାର ଉତ୍ତରପ୍ରଦେଶ ତରଫରୁ ଘରୋଇ କ୍ରିକେଟ,ଓ ମଧ୍ୟ ଜୋନ ପାଇଁ ଦିଲ୍ଲୀପ ଟ୍ରଫି  ଖେଳନ୍ତି । ୧୭ ବର୍ଷ ବୟସରେ ସେ ରଣଜୀ ବେଙ୍ଗଲ ବିପକ୍ଷରେ ଖେଳିଥିଲେ ।
ଉତ୍ତର ଜୋନ ବିପକ୍ଷ ସେମିଫାଇନାଲ ମ୍ୟାଚରେ ୩.୦୩ ହାରରେ ବୋଲିଂ କରି ୧ଟି  ୱିକେଟ ନେଇଥିଲେ ଓ ତଳେ ବ୍ୟାଟିଂ ଆସି ୩୧୨ଟି ବଲ ସମୁଖୀନ ହୋଇ ୧୨୮ ରନ କରି ସମସ୍ତଙ୍କୁ ଆଶ୍ଚର୍ଯ୍ୟ କରି ଦେଇଥିଲେ । କ୍ରମାଗତ ଭାବେ ୨ଟି ସିଜିନ ୨୦୦୮-୦୯ ରଣଜୀ ଟ୍ରଫିରେ ସେ ମ୍ୟାନ ଅଫ ଦି ମ୍ୟାଚ ବିଜେତା ହୋଇଥିଲେ ।
## ଆନ୍ତର୍ଜାତୀୟ କ୍ୟାରିୟର 
୨୦୧୨ରେ ପାକିସ୍ତାନ ବିପକ୍ଷ ଟି୨୦ ସିରିଜର ପ୍ରଥମ ମ୍ୟାଚରେ ସେ ନିଜର ପ୍ରଥମ ଆନ୍ତର୍ଜାତୀୟ ମ୍ୟାଚ ଖେଳିଥିଲେ ।
## ଆଧାର
ଶ୍ରେଣୀ:୧୯୯୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଖାଇବା ବେମାରୀ

**ଖାଇବା ବେମାରୀ** ଅନେକ ପ୍ରକାର ମାନସିକ ବେମାରୀର ସମଷ୍ଟି ଯେଉଁଥିରେ ଅସ୍ୱାଭାବିକ ଖାଦ୍ୟାଭ୍ୟାସ ଯୋଗୁ ମଣିଷର ଶାରୀରିକ ସ୍ୱାସ୍ଥ୍ୟ ଓ ମାନସିକ ସ୍ୱାସ୍ଥ୍ୟ ଖରାପ ହୁଏ ।  ସେହି ବେମାରୀମାନଙ୍କ ନାମ :- ବିଙ୍ଗେ ଖାଇବା ବେମାରୀ ଯେଉଁଥିରେ ଲୋକ ଅଳ୍ପ ସମୟରେ ବ‌ହୁତ ଖାଦ୍ୟ ଖାଏ, ଆନୋରେକସିଆ ନର୍ଭୋସା ଯେଉଁଥିରେ ଲୋକ ଅଳ୍ପ ଖାଆନ୍ତି ଓ ତାଙ୍କର ଓଜନ କମ ଥାଏ, ବୁଲିମିଆ ନର୍ଭୋସା ଯେଉଁଥିରେ ଲୋକ ବ‌ହୁତ ଖାଆନ୍ତି କିନ୍ତୁ ଖାଦ୍ୟ ବାହାର କରିବା ଉପାୟ କରନ୍ତି, ପିକା ବେମାରୀ ଯେଉଁଥିରେ ଅଖାଦ୍ୟ ଖାଆନ୍ତି, ରୁମିନେସନ ବେମାରୀ ଯେଉଁଥିରେ ଖାଦ୍ୟ ବାନ୍ତି କରିପକାନ୍ତି, ସୀମିତ ଖାଦ୍ୟ ଖାଇବା ବେମାରୀ ଯେଉଁଥିରେ ଖାଦ୍ୟ ଖାଇବାରେ ରୁଚି ନ ଥାଏ ଓ ଅନ୍ୟ କେତେକ ନିର୍ଦ୍ଦିଷ୍ଟ ଖାଇବା ବେମାରୀ ।  ଉତ୍କଣ୍ଠା ବେମାରୀ, ଅବସାଦ ଓ ପଦାର୍ଥ ଦୂରୁପ‌ଯୋଗ ଇତ୍ୟାଦି ସାଧାରଣତଃ ଖାଇବା ବେମାରୀମାନଙ୍କ ସ‌ହ ଏକତ୍ର ଦେଖାଯାଆନ୍ତି ।  ଏଥିରେ ମୋଟାପା ନ ଥାଏ । 

ଖାଇବା ବେମାରୀମାନଙ୍କ କାରଣ ସ୍ପଷ୍ଟ ହୋଇନାହିଁ ।  ଉଭୟ ପରିବେଶ ଓ ଜେନେଟିକ ଉପାଦାନର ଭୂମିକା ଥାଇପାରେ ।  ଯୌନ ଦୂରୁପ‌ଯୋଗ (sexual abuse) ଭୋଗ କରିଥିବା ଲୋକଙ୍କର ଏହି ରୋଗ ହେବା ସମ୍ଭାବନା ଅଧିକ ଥାଏ ।  ମାନସିକ ବିକଳାଙ୍ଗ ଲୋକଙ୍କର ପିକା ଓ ରୁମିନେସନ ବେମାରୀ ଅଧିକ ହୁଏ ।  ଥରକୁ ଗୋଟିଏ ଖାଇବା ରୋଗ ନିର୍ଣ୍ଣୟ କରିହୁଏ ।  ମହିଳାଙ୍କୁ ପୁରୁଷଙ୍କ ଅପେକ୍ଷା ୧୦ ଗୁଣ ଅଧିକ ଆନୋରେକସିଆ ଓ ବୁଲିମିଆ ରୋଗ ହୁଏ ।  ଅନ୍ୟ ରୋଗ ହାର ଜଣାଯାଇ ନାହିଁ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଭୀମା ଭୂଇଁଆ

***ଭୀମା ଭୂଇଁଆ*** ଗୋପାଳବଲ୍ଲଭ ଦାସଙ୍କଦ୍ୱାରା ଲିଖିତ ଉତ୍ତର ଓଡ଼ିଶାର ଭୂୟାଁ ଜନଜାତି ଉପରେ ଆଧାରିତ ପ୍ରଥମ ଉପନ୍ୟାସ । ୧୮୮୯ ମସିହାରେ ଏହା ଲେଖା ଯାଇଥିବାର ଅନେକ ସମାଲୋଚକଙ୍କର ମତ । ଏହା ୧୯୦୮ ମସିହାରେ *ଭୀମା ଭୂଇଁଆ* ନାମରେ କଟକ ଏଡ଼ୱର୍ଡ଼ ପ୍ରେସ୍‌ରୁ ପ୍ରକାଶିତ ହୋଇଥିଲା । ଉମେଶଚନ୍ଦ୍ର ସରକାରଙ୍କ ୧୮୮୮ର *ପଦ୍ମମାଳୀ* ଓ ରାମଶଙ୍କର ରାୟଙ୍କ ୧୮୯୧ର *ବିବାସିନୀ* ପରେ *ଭୀମା ଭୂଇଁଆ*କୁ ତୃତୀୟ ଓଡ଼ିଆ ଉପନ୍ୟାସ ବୋଲି ଗଣନା କରାଯାଏ । ୧୯୬୪ ମସିହାରେ ସରଳା ଦେବୀଙ୍କ ସମ୍ପାଦନାରେ ଏହା କଟକର ବିଦ୍ୟାପୁରୀ ପ୍ରକାଶନା ସଂସ୍ଥାଦ୍ୱାରା *ଭୀମା ଭୂୟାଁ* ନାମରେ ପୁନଃ ପ୍ରକାଶିତ ହୋଇଥିଲା । ମୂଳତଃ ପ୍ରଣୟାଶ୍ରୟୀ ଏହି ଉପନ୍ୟାସରେ ଭୂୟାଁମାନଙ୍କର ବୀରତ୍ୱ ସଙ୍ଗେ ସଙ୍ଗେ ନୃଶଂସତା, ଭୂୟାଁ ଗ୍ରାମ ମଧ୍ୟରେ ଧାଙ୍ଗଡ଼ା-ଧାଙ୍ଗଡ଼ୀ ଘର, ରାଜପୁରୁଷମାନଙ୍କ ପ୍ରତି ଶ୍ରଦ୍ଧା ଓ ସାଧାରଣଙ୍କ ପ୍ରତି ଆତିଥେୟତା ତଥା ଯୁବକଯୁବତୀ ଓ ବୃଦ୍ଧବୃଦ୍ଧାମାନଙ୍କର ସାମାଜିକତା ମଧ୍ୟରେ ମୂଳ ନାୟକ ଭୀମାଭୂୟାଁର ପୌରୁଷ ଓ ପ୍ରେମର ଚିତ୍ର ଅଙ୍କିତ ହୋଇଛି । 

## ବିଷୟବସ୍ତୁ 
ଭୀମା ଭୂଇଁଆ ଉପନ୍ୟାସଟି ବିଶେଷ କରି ଓଡ଼ିଶାର ଉତ୍ତରାଞ୍ଚଳରେ ବସବାସ କରୁଥିବା ଭୂୟାଁ ଜନଜାତି ଓ ଅଣଅଦିବାସୀ ଚରିତ୍ରମାନଙ୍କୁ ନେଇ ରଚିତ । ଏହି ଜନଜାତି ଐତିହାସିକ ଭାବେ ପ୍ରଧାନତଃ କେନ୍ଦୁଝରର ଭୂୟାଁପୀଢ଼ରେ ଥିଲେ ଓ କେନ୍ଦୁଝରର ରାଜା ଓ ରାଜବଂଶ ସହିତ ପାରମ୍ପାରିକ ସମ୍ପର୍କ ରଖିଥିଲେ | ଉପନ୍ୟାସରେ ଭୂୟାଁମାନଙ୍କର ବୀରତ୍ୱ ସଙ୍ଗେ ସଙ୍ଗେ ନୃଶଂସତା, ଭୂୟାଁ ଗ୍ରାମ ମଧ୍ୟରେ ଧାଙ୍ଗଡା଼-ଧାଙ୍ଗଡ଼ି ଘର, ରାଜପୁରୁଷମାନଙ୍କ ପ୍ରତି ଶ୍ରଦ୍ଧା, ଭକ୍ତି ଓ ସାଧାରଣଙ୍କ ପ୍ରତି ଆତିଥେୟତା, ପୁଣି ଯୁବକଯୁବତି ଓ ବୃଦ୍ଧବୃଦ୍ଧାମାନଙ୍କର ସାମାଜିକତା ମଧ୍ୟରେ ଭୀମାଭୂୟାଁର ପୌରୁଷ ଓ ପ୍ରେମର ଚିତ୍ର ଅଙ୍କିତ ହୋଇଛି । ଉପନ୍ୟାସଟି ମୂଳତଃ ପ୍ରଣୟାଶ୍ରୟୀ । ଭୀମାଭୂୟାଁର ବୀରତ୍ୱ ଓ ପୌରୁଷଦ୍ୱାରା ରାଜଜେମା ଆକୃଷ୍ଟ । ସେହି ଆକର୍ଷଣ ଦୈହିକ ନହୋଇ ଆତ୍ମିକ ହୋଇପଡ଼ିଛି ଓ ପ୍ରେମର ମହାନ୍ ତ୍ୟାଗରେ ପରିସମପ୍ତି ଲଭିଛି । ଓଡ଼ିଶାର ଜଣେ ରାଜକନ୍ୟାଙ୍କର ଅପୂର୍ବ ଚାରିତ୍ରିକ ପ୍ରଭାବରେ ଆଦିବାସୀ ଭୀମାଭୂୟାଁର ବୀରତ୍ୱର ଦମ୍ଭ ଓ ପ୍ରେମ କିପରି ତ୍ୟାଗର ଚରମସୀମାକୁ ସ୍ପର୍ଶ କରିଛି, ତାହା ଏହି ଉପନ୍ୟାସରେ ଚିତ୍ରିତ ହୋଇଛି । ଉପନ୍ୟାସଟି ଓଡ଼ିଆ ପାରମ୍ପାରିକ ମୂଲ୍ୟବୋଧ, ଆଦର୍ଶ, ଗ୍ରାମ୍ୟ ଓ ଆରଣ୍ୟ ଜୀବନ ଏବଂ ବିଭିନ୍ନ ସାମାଜିକ ଅନ୍ଧବିଶ୍ୱାସର ଏକ ନିଖୁଣ ପ୍ରତିଫଳନ । ଉପନ୍ୟାସର ନାୟକ ଭୀମା , ନାୟିକା ଚିନାମାଳୀ । 

## ଆଧାର 
ଶ୍ରେଣୀ:ଉପନ୍ୟାସ
ଶ୍ରେଣୀ:ଓଡ଼ିଆ ଉପନ୍ୟାସ
ହସ୍ତା (ନକ୍ଷତ୍ର)

ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ତ୍ରୟୋଦଶ ନକ୍ଷତ୍ର ହେଉଛି ହସ୍ତା । ରାଶିଚକ୍ର (ଅପମଣ୍ଡଳ)ରେ କନ୍ୟା ରାଶିରେ ୧୦ଡିଗ୍ରୀରୁ ୨୩ ଡିଗ୍ରୀ ୨୦ ମିବିଟ ଯାଏଁ ବ୍ୟାପ୍ତ । 

## ଜ୍ୟୋତିଷୀୟ ପରିଚୟ 
ହିନ୍ଦୁ ଜ୍ୟୋତିଷରେ ରାଶିଚକ୍ର (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ ।  ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ ।   ତେଣୁ ବୈଦିକ ଜ୍ୟୋତିଷରେ ନକ୍ଷତ୍ର ସହିତ ଚନ୍ଦ୍ରର ସମ୍ବନ୍ଧ ଅତି ନିବିଡ । ବୈଦିକ ଜ୍ୟୋତିଷ ମତରେ ବ୍ୟକ୍ତିର ଜନ୍ମ ସମୟରେ ଚନ୍ଦ୍ର ଯେଉଁ ନକ୍ଷତ୍ରରେ ଅବସ୍ଥାନ କରୁଥାନ୍ତି, ବ୍ୟକ୍ତିର ସେହି ଜନ୍ମ ନକ୍ଷତ୍ର ହୁଏ ।

ତେବେ ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ହିନ୍ଦୁ ଜ୍ୟୋତିଷମାନେ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରିଅଛନ୍ତି । 

### ବିଶେଷତ୍ୱ 
* ହିନ୍ଦୁ ଜ୍ୟୋତିଷ ମତେ ହସ୍ତା ନକ୍ଷତ୍ର ପାଞ୍ଚଗୋଟି ତାରାର (:en:Alpha Corvi,:en:Beta Corvi ,:en:Gamma Corvi ,:en:Delta Corvi,:en:Epsilon Corvi ) ସମାହାର ।  ଏହି ତାରାପୁଞ୍ଜ ଏକ ହସ୍ତ ଆକୃତିରେ ଦୃଶ୍ୟମାନ ହେଉଥିବାରୁ ନକ୍ଷତ୍ରର ନାମ ହସ୍ତା ।
* ହସ୍ତା ରାଶିଚକ୍ରରେ କନ୍ୟା (ରାଶି)ରେ ୧୦ ଡିଗ୍ରୀରୁ ୨୩ ଡିଗ୍ରୀ ୨୦ ମିବିଟ ଯାଏଁ ବ୍ୟାପ୍ତ ।  
* ଚନ୍ଦ୍ର ଏହାର ଅଧିପତି  ।
* ବୈଦିକ ଜ୍ୟୋତିଷମତେ ଏହି ନକ୍ଷତ୍ର ଦେବଗଣ ଓ ରଜଗୁଣ ସହ ସମ୍ବନ୍ଧିତ । 
* ବୈଦିକ ଜ୍ୟୋତିଷ ମତେ ହସ୍ତା ନକ୍ଷତ୍ର ଲିଙ୍ଗ ଭେଦରେ ପୁରୁଷ ଏବଂ ଜାତି ଭେଦରେ ବୈଶ୍ୟ । 
* ହସ୍ତା ନକ୍ଷତ୍ରରେ ଜନ୍ମିତ ବ୍ୟକ୍ତିବିଶେଷ ତୀକ୍ଷ୍‌ଣବୁଦ୍ଧିଯୁକ୍ତ ଏବଂ ପରୋପକାରୀ ପ୍ରକୃତିର ହୋଇଥାଆନ୍ତି ।   
* ସାଧାରଣତଃ ବୈଦିକ ଜ୍ୟୋତିଷ ମତେ ହିନ୍ଦୁ ପରିବାରରେ ନବଜାତ ଶିଶୁର ଜନ୍ମ ବେଳେ ନିର୍ଦ୍ଦିଷ୍ଟ ନକ୍ଷତ୍ରରେ ଚନ୍ଦ୍ରର ଅବସ୍ଥାନକୁ ନେଇ ନବଜାତକର ନାମକରଣ କରାଯିବାର ପ୍ରଥା ପ୍ରଚଳିତ । ହସ୍ତା ନକ୍ଷତ୍ରରେ ଚନ୍ଦ୍ର ଅବସ୍ଥାନ କରୁଥିଲେ, ଚାରିପାଦ କ୍ରମରେ ନବଜାତକର ନାମର ପ୍ରଥମ ଅକ୍ଷର ନିମ୍ନପ୍ରକାରେ ହେବ ।

::ପ୍ରଥମ ପାଦ- Pu (पू)				 	
  
::ଦ୍ୱିତୀୟ ପାଦ- Sha (ष),

::ତୃତୀୟ ପାଦ- Na (ण) ଏବଂ

::ଚତୁର୍ଥ ପାଦ- Tha (ठ)

## ପୌରାଣିକ କିମ୍ବଦନ୍ତୀ 
## ଅଧିକ ତଥ୍ୟ 
* "List of Naxatras"

## ଆଧାର
ଶ୍ରେଣୀ:ନକ୍ଷତ୍ର
ଓଡ଼ିଆ କଥାଚିତ୍ର ତାଲିକା

## '୧୯୩୬'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୪୯'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୫୦'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୫୧'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୫୩'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୫୪'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୫୬'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୫୯'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୬୦'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୬୧'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୬୨'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୬୩'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୬୪'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୬୫'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୬୬'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୬୭'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୬୮'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୬୯'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୭୦'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୭୧'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୭୨'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୭୩'ମସିହାର ଓଡ଼ିଆ  କଥାଚିତ୍ର ତାଲିକା 
## '୧୯୭୪'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୭୫'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୭୬'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୭୭'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୭୮'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୭୯'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୮୦' ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୮୧'ମସିହାର ଓଡ଼ିଆକଥାଚିତ୍ର ତାଲିକା 
## '୧୯୮୨'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୮୩'ମସିହାର ଓଡ଼ିଆକଥାଚିତ୍ର ତାଲିକା 
## '୧୯୮୪'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୮୫'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୮୬'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୮୭'ମସିହାର ଓଡ଼ିଆକଥାଚିତ୍ର ତାଲିକା 
## '୧୯୮୮'ମସିହାର ଓଡ଼ିଆଚଳଚ୍ଚିତ୍ର ତାଲିକା 
## '୧୯୮୯'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୯୦'ମସିହାର ଓଡ଼ିଆଚଳଚ୍ଚିତ୍ର ତାଲିକା 
## '୧୯୯୧'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୯୨'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୯୩'ମସିହାର ଓଡ଼ିଆ ଚଳଚ୍ଚିତ୍ର ତାଲିକା 
## '୧୯୯୪'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୯୫'ମସିହାର ଓଡ଼ିଆକଥାଚିତ୍ର ତାଲିକା 
## '୧୯୯୬'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୯୭'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୯୮'ମସିହାର ଓଡ଼ିଆ କଥାଚିତ୍ର ତାଲିକା 
## '୧୯୯୯'ମସିହାର ଓଡ଼ିଆ କଥାଚିତ୍ର ତାଲିକା 
## '୨୦୦୦'ମସିହାର ଓଡ଼ିଆକଥାଚିତ୍ର ତାଲିକା 
## '୨୦୦୧'ମସିହାର ଓଡ଼ିଆଚଳଚ୍ଚିତ୍ର ତାଲିକା 
## '୨୦୦୨'ମସିହାର ଓଡ଼ିଆକଥାଚିତ୍ର ତାଲିକା 
## '୨୦୦୩'ମସିହାର ଓଡ଼ିଆ କଥାଚିତ୍ର ତାଲିକା 
## '୨୦୦୪'ମସିହାର ଓଡ଼ିଆଚଳଚ୍ଚିତ୍ର ତାଲିକା 
## '୨୦୦୫'ମସିହାର ଓଡ଼ିଆ କଥାଚିତ୍ର ତାଲିକା 
## '୨୦୦୬'ମସିହାର ଓଡ଼ିଆ କଥାଚିତ୍ର ତାଲିକା 
## '୨୦୦୭'ମସିହାର ଓଡ଼ିଆକଥାଚିତ୍ର ତାଲିକା 
## '୨୦୦୮'ମସିହାର ଓଡ଼ିଆକଥାଚିତ୍ର ତାଲିକା 
## '୨୦୦୯'ମସିହାର ଓଡ଼ିଆକଥାଚିତ୍ର ତାଲିକା 
## ୨୦୧୦ର ଓଡ଼ିଆ କଥାଚିତ୍ର ତାଲିକା 
## '୨୦୧୧'ମସିହାର ଓଡ଼ିଆକଥାଚିତ୍ର ତାଲିକା 
## '୨୦୧୨'ମସିହାର ଓଡ଼ିଆ କଥାଚିତ୍ର ତାଲିକା
## '୨୦୧୩'ମସିହାର ଓଡ଼ିଆ କଥାଚିତ୍ର ତାଲିକା 
^ ମୁକ୍ତିଲାଭ ଅପେକ୍ଷାରେ
## '୨୦୧୪'ମସିହାର ଓଡ଼ିଆ କଥାଚିତ୍ର ତାଲିକା 
## '୨୦୧୬'ମସିହାର ଓଡ଼ିଆ କଥାଚିତ୍ର ତାଲିକା 
## ଆଧାର
ଶ୍ରେଣୀ:ତାଲିକା
ବିଶ୍ୱାବସୁ

ଶବରପଲ୍ଲୀର ଶବର ରାଜା ବିଶ୍ୱାବସୁ ପ୍ରାଚୀ ନଦୀତିରେ ଏକ ଗୁପ୍ତ ଗୁମ୍ଫାରେ ନୀଳମାଧବଙ୍କୁ ପୂଜା କରୁଥିଲେ । ଲଳିତା ତାଙ୍କର ଏକମାତ୍ର କନ୍ୟା ଥିଲେ । 
## କିମ୍ବଦନ୍ତୀ
ସ୍କନ୍ଧ ପୁରାଣ, ବ୍ରହ୍ମ ପୁରାଣ ଓ ଅନ୍ୟ ପୁରାଣରେ ବର୍ଣ୍ଣିତ ତଥ୍ୟ ଅନୁସାରେ ଶ୍ରୀଜଗନ୍ନାଥ ପ୍ରକୃତରେ ନୀଳମାଧାବ ନାମରେ **ବିଶ୍ୱାବସୁ** ନାମକ ଜାଣେ ଶବର ରାଜାଙ୍କଦ୍ୱାରା ଜଙ୍ଗଲରେ ଗୋଟିଏ ଗୁମ୍ଫାରେ ଲୁକ୍କାୟିତ ଭାବେ ପୂଜା ପାଉଥିଲେ । ନୀଳ ମାଧବଙ୍କ ନାମ ଶୁଣିବା ପରେ, ଏହି ବିଷୟରେ ଖବର ପାଇ ରାଜା ଇନ୍ଦ୍ରଦ୍ୟୁମ୍ନ, ବିଦ୍ୟାପତି ନାମକ ଜଣେ ବ୍ରାହ୍ମଣଙ୍କୁ ଠାକୁରଙ୍କ ଅନୁସନ୍ଧାନ କରିବା ନିମନ୍ତେ ସେଠାକୁ ପଠାଇଥିଲେ । ବହୁ ଚେଷ୍ଟା ପରେ ମଧ୍ୟ ବିଦ୍ୟାପତି ଠାକୁରଙ୍କୁ ଠାବ କରିବାରେ ବିଫଳ ହୋଇଥିଲେ । କିଛି ଦିନ ସେଠାରେ ରହି ସେ ଶେଷରେ ବିଦ୍ୟାପତିଙ୍କ କନ୍ୟା **ଲଳିତା**ଙ୍କୁ ବାହା ହୋଇଥିଲେ ଓ ନିଜ ଶ୍ୱଶୁର ବିଶ୍ୱାବସୁଙ୍କ ବିଶ୍ୱାସଭାଜନ ହୋଇଥିଲେ ।  ବିଶ୍ୱାବସୁ ଶେଷରେ ନିଜ ଜ୍ୱାଇଁଙ୍କ ଅନୁରୋଧ ରକ୍ଷାକରି, ବିଦ୍ୟାପତିଙ୍କ ଆଖିରେ ଅନ୍ଧପୁଟୁଳି ବାନ୍ଧି ନୀଳମାଧବ ପୂଜା ପାଉଥିବା ଜାଗାକୁ ନେଇ ଠାକୁରଙ୍କ ଦର୍ଶନ କରାଇଥିଲେ । କିନ୍ତୁ ଚତୁର ବ୍ରାହ୍ମଣ ବିଦ୍ୟାପତି ଉକ୍ତ ସ୍ଥାନର ପୁନଃ ଚିହ୍ନଟ କରିପାରିବା ନିମନ୍ତେ ସେଠାରେ ସୋରିଷ ମଞ୍ଜି ବୁଣିଦେଇ ଆସିଯାଇଥିଲେ ଯାହାକି ତାଙ୍କୁ ପରବର୍ତ୍ତୀ ସମୟରେ ଗୁମ୍ଫା ଭିତରକୁ ରାସ୍ତା ଚିହ୍ନାଇବାରେ ସାହାଯ୍ୟ କରିଥିଲା । ସେଠାରୁ ଫେରିବା ପରେ ସେ କଥା ରାଜା ଇନ୍ଦ୍ରଦ୍ୟୁମ୍ନଙ୍କୁ ଜଣାଇଥିଲେ ।  ବିଦ୍ୟାପତିଠାରୁ ଏ କଥା ଶୁଣି ରାଜା ଇନ୍ଦ୍ରଦ୍ୟୁମ୍ନ, ନୀଳମାଧବଙ୍କ ଦର୍ଶନ ନିମନ୍ତେ ଉତ୍କଳ ଦେଶକୁ ଯାଇଥିଲେ । ବିଦ୍ୟାପତିଙ୍କ ସହାୟତାରେ ନିଳକନ୍ଦରକୁ ଠାବ କରିବାରେ ସକ୍ଷମ ହୋଇଥିଲେ । 
## ବଂଶଧର
ବିଶ୍ୱାବସୁଙ୍କ ବଂଶଧର ଏବେ କଣ୍ଟିଲୋଠାରେ ଅବସ୍ଥିତ ନୀଳମାଧବଙ୍କୁ ପୂଜା କରନ୍ତି ।

## ଅଧିକ ଦେଖନ୍ତୁ
*ବିଦ୍ୟାପତି
*ଲଳିତା
*ନୀଳମାଧବ

## ଆଧାର
ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଗଣସମ୍ପାଦନା ଅଭିଯାନ ୧୦୦୦୦ରେ ତିଆରି ପ୍ରସଙ୍ଗ
ଶ୍ରେଣୀ:ଜଗନ୍ନାଥ
ପ୍ରାଚୀ ନଦୀ

**ପ୍ରାଚୀ ନଦୀ** ବା **ପ୍ରାଚୀସରସ୍ୱତୀ** ନଦୀ କଟକ, ଖୋର୍ଦ୍ଧା ଓ ପୁରୀ ଜିଲ୍ଲାରେ ପ୍ରବାହିତ ଏକ ପୁରାତନ, ମାତ୍ର କ୍ଷୁଦ୍ର ନଦୀ। ସଂସ୍କୃତ ପଦ୍ମ ପୁରାଣ ଅନୁସାରେ ପ୍ରାଚୀ ନଦୀ ଗଙ୍ଗାଠାରୁ ମଧ୍ୟ ପୁରାତନ। ପୁଣ୍ୟତୋୟା ପ୍ରାଚୀ ନାମରେ ପ୍ରସିଦ୍ଧ ଏହି ନଦୀକୁ ଅତ୍ୟନ୍ତ ପବିତ୍ର ଭାବରେ ଗ୍ରହଣ କରାଯାଏ । ପୁରାଣ ଓ ଇତିହାସ ପ୍ରସିଦ୍ଧ ଏହି ନଦୀଟିର ବର୍ତ୍ତମାନ ଦୈର୍ଘ୍ୟ ୬୦ରୁ ୭୦ କି.ମି. ମଧ୍ୟରେ । ଏହି ନଦୀ କୂଳରେ ଅନେକ ପୁରାତନ ଦେବପୀଠ ଓ ଭାସ୍କର୍ଯ୍ୟ ଦେଖିବାକୁ ମିଳେ ।  ଶୈବ, ବୈଷ୍ଣବ, ଶାକ୍ତ, ବୌଦ୍ଧ, ଜୈନ ଆଦି ନାନାଦି ପରମ୍ପରାର ବିଚିତ୍ର ସହାବସ୍ଥାନ ଏହି ନଦୀ ଉପତ୍ୟକାରେ ରହିଛି । ପ୍ରାଚୀନ ଐତିହ୍ୟ ସମ୍ପନ୍ନ ପ୍ରାଚୀନଦୀର ଉଲ୍ଲେଖ ପଦ୍ମ ପୁରାଣ ତଥା ଅନ୍ୟାନ୍ୟ ଗ୍ରନ୍ଥରେ ମିଳିଥାଏ ।  

## ନାମର ଉତ୍ପତ୍ତି
ପ୍ରାଚୀ ଶବ୍ଦର ଆକ୍ଷରିକ ଅର୍ଥ 'ପୂର୍ବଦିଗ' ଅଟେ। ପୌରାଣିକ ବର୍ଣ୍ଣନା ଅନୁଯାୟୀ, ଦେବତାମାନଙ୍କ ପ୍ରାର୍ଥନା ରକ୍ଷା କରି, ସରସ୍ୱତୀ ନଦୀ କପିଳ ମୁନୀଙ୍କ ଆଶ୍ରମରୁ ଉଦ୍ଭୂତା ହୋଇ ସମୁଦ୍ରରେ ମିଶିଥିଲେ । ପୂର୍ବାଭିମୁଖୀ ହୋଇ ଗତି କରିବାରୁ ତାଙ୍କର ନାମ ପ୍ରାଚୀ ସରସ୍ୱତୀ ହେଲା। ସମୟ କ୍ରମେ ସରସ୍ୱତୀ ଶବ୍ଦର ବ୍ୟବହାର ବନ୍ଦ ହୋଇ କେବଳ ପ୍ରାଚୀ ନାମରେ ଏହି ନଦୀ ଜଣାଗଲା । ତ୍ରିଲୋଚନ ଦାସଙ୍କ ଗ୍ରନ୍ଥ ପ୍ରାଚୀ ମାହାତ୍ମ୍ୟରେ ମଧ୍ୟ ଉଲ୍ଲେଖ ରହିଛି ଯେ ସମୁଦ୍ରରେ ମହାଦେବଙ୍କ ରେତ ସ୍ଖଳିତ ହୋଇ ବାଡ଼ବାନଳ ଜାତ ହେଲା । ଏହା ଯୋଗୁଁ ଜଗତରେ ସମସ୍ତ ପ୍ରାଣୀ ଭୟଭୀତ ହେଲେ । ଏହି ବାଡ଼ବାନଳକୁ ଶମିତ କରିବା ପାଇଁ ଦେବତାମାନେ ଗଙ୍ଗା, ଯମୁନା ଓ ନର୍ମଦା ଆଦି ଦେବୀମାନଙ୍କୁ ଅନୁରୋଧ କଲେ, କିନ୍ତୁ ସେହି ଦେବୀମାନେ ଏ କାର୍ଯ୍ୟ କରିବାକୁ ଅକ୍ଷମ ହେବାରୁ ଶେଷକୁ ଯାଇ ସରସ୍ୱତୀଙ୍କ ଶରଣ ପଶିଲେ । ସରସ୍ୱତୀ ଦେବଦେବୀଙ୍କ ଅନୁରୋଧ ରକ୍ଷା କରି ପଶ୍ଚିମ ଦିଗରୁ ପାତାଳପୁର ମାର୍ଗ ଦେଇ ପୂର୍ବମୁଖୀ ହୋଇ ଆସିଲେ । ଏଣୁ ତାଙ୍କ ଅନ୍ୟ ନାମ ହେଲା 'ପ୍ରାଚୀ' । 

## ଭୌଗୋଳିକ ଅବସ୍ଥିତି
ବର୍ତ୍ତମାନର ଅବସ୍ଥିତି ଅନୁସାରେ ପ୍ରାଚୀ ନଦୀ ଫୁଲନଖରା ନିକଟରୁ ବାହାରି, ଅସ୍ତରଙ୍ଗ ନିକଟବର୍ତ୍ତୀ ବେଳଙ୍ଗ ନିକଟରେ ସମୁଦ୍ରରେ ମିଶିଛି । କ୍ଷୁଦ୍ର କଳେବରର ଏହି ନଦୀଟି ବର୍ତ୍ତମାନ ଅଧିକ ସଙ୍କୁଚିତ ହୋଇଯାଇଛି । ପ୍ରାୟ ୬୦ରୁ ୭୦ କି.ମି. ପରେ ଏହା ସମୁଦ୍ରରେ ମିଶିଛି । ଏହି ଦୂରତା ମଧ୍ୟରେ ସୋଲ ନଦୀ, ଯାହାକୁ ପ୍ରାଚୀର ଉପନଦୀ ଭାବରେ କେହି କେହି ଗ୍ରହଣ କରନ୍ତି, ଅନ୍ତର୍ଭୁକ୍ତ । ଏହି ନଦୀଟିର ଅନେକ ଉପନଦୀ ଓ ଶାଖାନଦୀ ରହିଥିଲା । ସମୟକ୍ରମେ ଏସବୁର କଳେବର କମି ଯାଇଛି ତଥା ଅନେକ ନଦୀ ଏବେ ଲୁପ୍ତ । ଏହି ନଦୀ ସମୁଦ୍ରରେ ମିଶିବା ପୁର୍ବରୁ କାଦୁଆ ନାମକ ଅନ୍ୟ ଏକ ନଦୀ ସହ ମିଶିଛି । କାଦୁଆକୁ ପ୍ରାଚୀର ଉପନଦୀ ଭାବରେ ଗ୍ରହଣ କରାଯାଏ ।    ଏକଦା ପ୍ରାଚୀର ଏକ ଶାଖା ନଦୀ ଥିବା ଚିତ୍ରୋତ୍ପଳା ନଦୀ ମୁହାଣରେ ଏକ ବନ୍ଦର ଥିବା ବିଶ୍ୱାସ କରାଯାଏ । ସାରଳା ମହାଭାରତରେ ଏହି ନଦୀ ସମ୍ପର୍କରେ ବର୍ଣ୍ଣନା ରହିଛି । ଏହି ନଦୀ କୂଳରୁ ଅନେକ ବଡ଼ ପ୍ରସ୍ତର ମିଳୁଅଛି । କିମ୍ବଦନ୍ତୀ ଅନୁସାରେ କୋଣାର୍କ ମନ୍ଦିର ନିର୍ମାଣ ସମୟରେ ପ୍ରାଚୀ ଓ ଚିତ୍ରୋତ୍ପଳା ନଦୀଦ୍ୱାରା ପଥର ବୁହାଯାଉ ଥିଲା । ପ୍ରାଚୀ ଉପତ୍ୟକାରେ ଅନେକ ପୁରାତନ ଗଡ ମଧ୍ୟ ଦେଖିବାକୁ ମିଳେ ।

## ପ୍ରାଚୀ ମାହାତ୍ମ୍ୟ ଓ ଧାର୍ମିକ ବିଶ୍ୱାସ
ସଂସ୍କୃତ ପଦ୍ମପୁରାଣର ଏକ ଅଂଶରେ ପ୍ରାଚୀନଦୀ ସମ୍ପର୍କରେ ବିସ୍ତୃତ ବର୍ଣ୍ଣନା ରହିଛି । ଏହା ପ୍ରାଚୀ ମାହାତ୍ମ୍ୟ ନାମରେ ପ୍ରସିଦ୍ଧ । ଏହି ଗ୍ରନ୍ଥରେ ପ୍ରାଚୀନଦୀ ତୀରସ୍ଥ ବିଭିନ୍ନ ଦେବପୀଠର ବର୍ଣ୍ଣନା ଓ ପ୍ରାଚୀନଦୀର ଉତ୍ପତ୍ତି ସମ୍ବନ୍ଧୀୟ କିମ୍ବଦନ୍ତୀର ଉଲ୍ଲେଖ ମିଳେ । ପ୍ରାଚୀନଦୀକୁ ଏକ ଅତି ପବିତ୍ର ନଦୀ ଭାବରେ ଗ୍ରହଣ କରାଯାଏ । ପ୍ରାଚୀନଦୀ ଗଙ୍ଗାଠାରୁ ମଧ୍ୟ ପୁରାତନ ବୋଲି ବିଶ୍ୱାସ କରାଯାଏ । ତ୍ରିବେଣୀ ନାମକ ସ୍ଥାନରେ ଯେଉଁଠାରେ ପ୍ରାଚୀ ସହ ମଣିକର୍ଣ୍ଣିକା ନାମକ ଉପନଦୀ ମିଶିଛି, ଗୁପ୍ତ ଗଙ୍ଗାର ଏକ ଧାରା ମଧ୍ୟ ମିଶିଛି ବୋଲି ବିଶ୍ୱାସ କରାଯାଏ । ଏହି ସ୍ଥାନରେ  ତ୍ରିବେଣୀ ଅମାବାସ୍ୟାରେ ଏକ ବୁଡ଼ ପଡେ ଓ ଅନେକ ଲୋକ ସ୍ନାନ କରନ୍ତି ।  ପ୍ରାଚୀ କୂଳରେ ଅଗ୍ନିତୀର୍ଥ, ଚକ୍ରତୀର୍ଥ ଆଦି ଅନେକ ତୀର୍ଥ ଆଜି ମଧ୍ୟ ବିଦ୍ୟମାନ ।  କାକଟପୁରର ପ୍ରସିଦ୍ଧ ମଙ୍ଗଳା ମନ୍ଦିର ଓ ଦେଉଳୀ ମଠ ପ୍ରାଚୀ କୂଳରେ ଅବସ୍ଥିତ । ଏତଦ୍‌ବ୍ୟତୀତ ପ୍ରାଚୀ କୂଳରେ ଅନେକ ପୁରାତନ ମଠ ଓ ଆଶ୍ରମ ଦେଖାଯାଏ ।  ଏଠାରେ ମିଳୁଥିବା ଅବଶେଷରୁ ଜଣାପଡେ, ଏକଦା ବୌଦ୍ଧ ଓ ଜୈନ ଧର୍ମର ପ୍ରଭାବ ରହିଥିଲା । ଚୌରାସୀର ବରାହୀ ମନ୍ଦିରରୁ ତନ୍ତ୍ରର ପ୍ରଭାବ ଅନୁମାନ କରିହୁଏ । 

## ଆଧାର
ଶ୍ରେଣୀ:ଓଡ଼ିଶାର ନଦୀଗୁଡ଼ିକ
ଶ୍ରେଣୀ:ନଦୀ
ବାହୁଡ଼ା ଦାସ

**ବାହୁଡ଼ା ଦାସ**, **ବାହୁଡ଼ା ଗୋସାଇଁ** ନାମରେ ମଧ୍ୟ ଜଣା, (୧୭୫୦– ୧୮୪୨) ଜଣେ ଭାରତୀୟ ତନ୍ତ୍ର ସାଧକ ଥିଲେ । ତାଙ୍କ ରଚନାରେ ଭବିଷ୍ୟତ ଗଣନା ବଦଳରେ ରୋଗ ଭଲ କରିବା ଓ ଶରୀରଭେଦ ରଚନା ଦେଖିବାକୁ ମିଳେ ।

## ପ୍ରାରମ୍ଭିକ ଜୀବନ 
ବାହୁଡ଼ା ଦାସଙ୍କ ଜନ୍ମ ଆଧୁନିକ କଟକ ଜିଲ୍ଲା ଅନ୍ତର୍ଗତ ଖନ୍ଦୋଳ ଗାଁର ଏକ ଭୋଇ ପରିବାରରେ ୧୭୫୦ ମସିହା ବାହୁଡ଼ା ଦଶମୀରେ ହୋଇଥିଲା । ତାହା ଥିଲା ମୋଗଲ ଶାସନ ହଟିବା ଓ ଇଂରେଜ ଶାସନ ଆରମ୍ଭ କାଳ । ବାହୁଡ଼ାଙ୍କ ବାପାଙ୍କ ନାମ ଧର୍ମୁ କାଣ୍ଡି ଓ ମାଆଙ୍କ ନାମ ଗୁରୁବାରୀ । ଜଗନ୍ନାଥଙ୍କ ବାହୁଡ଼ା ଯାତ୍ରା କାଳରେ ସମ୍ଭବତଃ ଜନ୍ମ ପାଇଁ ତାଙ୍କ ତାଙ୍କ ବାପା ମା ତାଙ୍କ ନାମ "ବାହୁଡ଼ା" ଦେଇଥିଲେ ବୋଲି ଲେଖକ ବିଜୟ କୁମାର ମହାନ୍ତି ଉଲ୍ଲେଖ କରିଛନ୍ତି । ତାଙ୍କ ବାପାଙ୍କ ଦୀକ୍ଷାଗୁରୁ ଥିଲେ ମହିଧରପଡ଼ା ନିକଟ ଖଣ୍ଡାଗରର ଯୋଗୀ ଦାସ । ସର୍ପଦଂଶନର ଉପଚାର ଲାଗି ଧର୍ମୁ ଓ ଗୁରୁବାରୀ ପୁଅ ବାହୁଡ଼ାଙ୍କୁ ଯୋଗୀ ଦାସଙ୍କ ମଠକୁ ନେଇଥିଲେ ।

## ଦୀକ୍ଷା ଓ ତନ୍ତ୍ରସାଧନା 
ଯୋଗୀ ଦାସ ବାହୁଡ଼ାଙ୍କୁ ଭେଟିବା ପରେ ତାଙ୍କୁ ଶିଷ୍ୟ କରିନେଇଥିଲେ ଓ ଦୀକ୍ଷା ପ୍ରଦାନ କରିଥିଲେ । ଯୋଗୀଙ୍କଠାରୁ ସେ ଅଷ୍ଟାଙ୍ଗ ଯୋଗ, ଷଡଚକ୍ର ସାଧନ, ଧ୍ୟାନ,ଲୟ, ତ୍ରାଟକ, ଆସନ, ମୁଦ୍ରା ଆଦି ଶିଖିଥିଲେ । ବାହୁଡ଼ା ଖଲୋର ଖମାରସ୍ଥିତ କୁଶକଣ୍ଟା ମଠରେ ରହି ତନ୍ତ୍ରସାଧନା କରୁଥିଲେ । ଏହି ମଠ ଭିଙ୍ଗାରପୁର ଚଉଧୁରୀ ଓ ଅରଡ଼ିଆପଦା ଜମିଦାର ଦେଇଥିବା ଜମିରେ ତିଆରି ହୋଇଥିଲା । ଯୋଗୀ ଦାସ ବହୁ ସମୟ ଆସି ଏଠାରେ ରହୁଥିଲେ ଓ ଏହି ମଠରେ ତାଙ୍କର ଦେହାନ୍ତ ଅନ୍ତେ ବାହୁଡ଼ା ଦାସ ସମାଧିଟିଏ ତିଆରି କରାଇଥିଲେ । ମଠରେ ଜାତିପ୍ରଥା ଓ ଭେଦଭାବର ପ୍ରଚଳନ ନଥିଲା ଓ ସେଠାରେ ଜାତି ଓ ବର୍ଣ୍ଣ ନିର୍ବିଶେଷରେ ଭକ୍ତମାନେ ଆସୁଥିଲେ । ତାଙ୍କ ତନ୍ତ୍ରସାଧନା କାଳେ ଓଡ଼ିଶାରେ ଭକ୍ତି ଆନ୍ଦୋଳନର ବିକାଶଲାଭ କରିବା ଆରମ୍ଭ କରିଥିଲା ।

## ସାହିତ୍ୟ ରଚନା 
ବାହୁଡ଼ା ଦାସ *ଭୋଇ ବଂଶ ସଂହିତା* ନାମକ ଏକ ଗ୍ରନ୍ଥ ରଚନା କରିଥିଲେ । ବୈଷ୍ଣବ ଚରଣ ସାମଲ ତାଙ୍କର ରଚନାବଳୀକୁ ଏକାଠି କରି *ସନ୍ଥକବି ବାହୁଡ଼ା ଦାସ ରଚନାବଳୀ* ନାମକ ଗ୍ରନ୍ଥ ପ୍ରକାଶ କରିଥିଲେ । ଖଞ୍ଜଣି ଭଞ୍ଜନ ଓ ଲୋକମୁଖରେ ଜଣା ଗୀତ "ନୂଆ ଘର ଖଣ୍ଡି ଦିନେ ପୁରୁଣା ହେବ, ମାରିବ ଶୂନ୍ୟ ଲହଡ଼ି ଥୟ ନୋହିବ ।" ତାଙ୍କର ପ୍ରମୁଖ ରଚନା ମଧ୍ୟରୁ ଅନ୍ୟତମ ।

## ମୃତ୍ୟୁ 
୧୮୪୨ ମସିହା ଦେବଦୀପାବଳି ତିଥିରେ ତାଙ୍କର ଦେହାନ୍ତ ହୋଇଥିଲା ।

## ଆଧାର
ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଗଣସମ୍ପାଦନା ଅଭିଯାନ ୧୦୦୦୦ରେ ତିଆରି ପ୍ରସଙ୍ଗ
ଶ୍ରେଣୀ:ଜଗନ୍ନାଥଙ୍କ ଭକ୍ତ
ଶ୍ରେଣୀ:୧୭୫୦ ଜନ୍ମ
ଶ୍ରେଣୀ:୧୮୪୨ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଅନୁଗୋଳ ଜିଲ୍ଲାର ଲୋକ
ରାଧାଚରଣ ପଣ୍ଡା

**ରାଧାଚରଣ ପଣ୍ଡା** (୧୪ ଅପ୍ରେଲ ୧୮୯୮ – ୨୯ ଅକ୍ଟୋବର ୧୯୭୪) ଜଣେ ଓଡ଼ିଆ ଡାକ୍ତର ଓ ଲେଖକ । ସେ ଓଡ଼ିଶାର ଆଞ୍ଚଳିକ ଇତିହାସ, ଜୀବନୀ ସାହିତ୍ୟ ଓ ସ୍ୱାସ୍ଥ୍ୟ ସାହିତ୍ୟ କ୍ଷେତ୍ରରେ  ଉଲ୍ଲେଖନୀୟ କାର୍ଯ୍ୟ କରିଛନ୍ତି । 

## ବାଲ୍ୟଜୀବନ 
ରାଧାଚରଣଙ୍କ ପୈତୃକ ସ୍ଥାନ ଆନ୍ଧ୍ରପ୍ରଦେଶର ସାଲୁର ଓ ଜନ୍ମ ଓଡ଼ିଶାର ବିଚ୍ଛିନ୍ନାଞ୍ଚଳ ଟିକାଲି । ବାପା କୃଷ୍ଣଚନ୍ଦ୍ର ପଣ୍ଡା ସରକାରୀ କଚେରିରେ କିରାଣୀ ଥିଲେ ଏବଂ ମାଆଙ୍କ ନାମ କୁନ୍ଦନମଣି । ସେ ୧୯୧୪ ମସିହାରେ ପାରଳା-ଜୟପୁରର ବାସିନ୍ଦା କୁର୍ମ ପାତ୍ରଙ୍କ ବଡ଼ଝିଅ ଯଶୋଦା ଦେବୀଙ୍କୁ ବିବାହ କରିଥିଲେ । ରାଧାଚରଣଙ୍କୁ ମାତ୍ର ୧୨ ବର୍ଷ ହୋଇଥିବା ବେଳେ ତାଙ୍କ ବାପାଙ୍କ ପରଲୋକ ଓ ଏହା ପରେ ପରେ ଆର୍ଥିକ ଅନଟନ ଯୋଗୁଁ ଶଶୁର ଘରେ ରହି ୧୯୧୮ ମସିହାରେ ମାଟ୍ରିକ ଶିକ୍ଷା ଲାଭ କରିଥିଲେ । ମାଇନର ଶିକ୍ଷା ହୋଇଥିଲା ତେଲୁଗୁ ମାଧ୍ୟମରେ । 
*ଚିଲିକା, ୧୯୭୭
*ବାଣପୁର
*ପ୍ରାଚୀନଦୀର ଐତିହାସିକ ବିଭବ, ୧୯୬୯
*ଉତ୍କଳର କୁଟୀରଶିଳ୍ପ
*ଉତ୍କଳର ଶିଳ୍ପ ଚାତୁରୀ
*ଉତ୍କଳର ପଲ୍ଲୀ ପ୍ରସଙ୍ଗ
*ରାଜକବି ବିକ୍ରମଦେବ ବର୍ମା
*ମହାପୁରୁଷ ପିଟର 
*ଡାକ୍ତର ଲିଭିଂଷ୍ଟୋନ 
*ନାରୀକବି ଅନ୍ନପୂର୍ଣ୍ଣା
*ଦାନବୀର କ୍ଷେତ୍ରବାସୀ ରାଉତରାୟ
*ଗଣସେବକ ଡକ୍ଟର ଗୋଦାବରୀଶ
*ଗୋପାଳଚନ୍ଦ୍ର ପ୍ରହରାଜ ବ୍ୟକ୍ତି ଓ ବ୍ୟକ୍ତିତ୍ୱ

## ଆଧାର
ଶ୍ରେଣୀ:୧୮୯୮ ଜନ୍ମ
ଶ୍ରେଣୀ:୧୯୭୪ ମୃତ୍ୟୁ
କଣ୍ଟିଲୋ

**କଣ୍ଟିଲୋ** ଓଡ଼ିଶାର ନୟାଗଡ଼ ଜିଲ୍ଲାର ଖଣ୍ଡପଡା ବ୍ଲକ ଅନ୍ତର୍ଗତ ଏକ ପଞ୍ଚାୟତ ତଥା ଏକ ପର୍ଯ୍ୟଟନ ସ୍ଥଳୀ ଅଟେ । ଏହି ସ୍ଥାନଟି ଖଣ୍ଡପଡ଼ା ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଜନସଂଖ୍ୟା ଦୃଷ୍ଟିରୁ ଏହି ଗ୍ରାମ ଜିଲ୍ଲାର ଏକ ବଡ଼ ଗ୍ରାମ ଭାବେ ପରିଗଣିତ ହୋଇଥାଏ। ଏହା କଂସା ଓ ପିତ୍ତଳ ବାସନ ନିମନ୍ତେ କଣ୍ଟିଲୋ ଓଡ଼ିଶା ପ୍ରସିଦ୍ଧ।

### ଭୌଗୋଳିକ ଅବସ୍ଥିତି ଓ ଗମନାଗମନ 
କଣ୍ଟିଲୋ ୨୦.୩୬ ଡିଗ୍ରୀ ଉତ୍ତର ଓ ୮୫.୧୯ ଡିଗ୍ରୀ ପୂର୍ବରେ ସମୁଦ୍ର ପତନରୁ ପ୍ରାୟ ୪୮ ମିଟର (୧୬୦ ଫୁଟ୍) ଉଚ୍ଚତାରେ ଅବସ୍ଥିତ। ଏହା ଜିଲ୍ଲାର ସଦର ମହକୁମା ନୟାଗଡ଼ଠାରୁ ୨୦ କି.ମି. ଏବଂ ଖୋର୍ଦ୍ଧାଠାରୁ ୫୦ କି.ମି. ଏବଂ ଓଡ଼ିଶାର ରାଜଧାନୀ ଭୁବନେଶ୍ୱରଠାରୁ ୧୦୦ କିମି ଦୂରରେ ଅବସ୍ଥିତ। ନିକଟସ୍ଥ ରେଳ ଷ୍ଟେଶନ ଜଟଣୀ-ଖୋର୍ଦ୍ଧା ରୋଡ଼ ଜଙ୍କସନ, ନୟାଗଡ଼ ଏବଂ  ସୁନାଖଳା। ନିକଟତମ ବିମାନବନ୍ଦର ହେଉଛି ବିଜୁ ପଟ୍ଟନାୟକ ଆନ୍ତର୍ଜାତିକ ବିମାନ ବନ୍ଦର, ଭୁବନେଶ୍ୱର।

### ଜନସଂଖ୍ୟା 
୨୦୧୧ ଜନଗଣନା ଅନୁସାରେ କଣ୍ଟିଲୋର ସମୁଦାୟ ୯୧୮୧ ଲୋକ ବାସ କରନ୍ତି । ତନ୍ମଧ୍ୟରୁ ୪୭୩୪ ଜଣ ପୁରୁଷ ଏବଂ ୪୪୪୭ ଜଣ ମହିଳା । ଶତକଡା ୯.୬୬% ହଉଛନ୍ତି ୬ବର୍ଷରୁ କମ୍ ଶିଶୁ।

### ଶିକ୍ଷାନୁଷ୍ଠାନ
ଏହି ଗ୍ରାମରେ ଦୁଇଟି ପ୍ରାଥମିକ ବିଦ୍ୟାଳୟ, ଗୋଟିଏ ମଧ୍ୟଇଂରାଜୀ ବିଦ୍ୟାଳୟ, ଗୋଟିଏ ଉଚ୍ଚ ବିଦ୍ୟାଳୟ ଏବଂ ଗୋଟିଏ ମହାବିଦ୍ୟାଳୟ ଅଛି ।

# ନୀଳମାଧବ ନୋଡାଲ ଉଚ୍ଚ ବିଦ୍ୟାଳୟ,କଣ୍ଟିଲୋ ,ନୟାଗଡ଼।
# ନୀଳମାଧବ ମହାବିଦ୍ୟାଳୟ, କଣ୍ଟିଲୋ ,ନୟାଗଡ଼।

### ପର୍ଯ୍ୟଟନ ସ୍ଥଳୀ 
ମହାନଦୀ କୂଳରେ ଅବସ୍ଥିତ କଣ୍ଟିଲୋ ଶ୍ରୀ ନୀଳମାଧବ ଜୀଉଙ୍କ ପାଇଁ ପ୍ରସିଦ୍ଧ। ସବୁଜ ବନାନୀ ପରିବେଷ୍ଟିତ ପାହାଡର ଶୀର୍ଷରେ ପ୍ରାଚୀନ ନୀଳମାଧବ ମନ୍ଦିର (ବିଷ୍ଣୁ ମନ୍ଦିର)ଟି ଅଛି। ଓଡ଼ିଶାବାସୀଙ୍କ ଆରାଧ୍ୟ ଦେବତା ଶ୍ରୀ ଜଗନ୍ନାଥଙ୍କ ଆଦିପୀଠ ବୋଲି କୁହାଯାଏ । କିମ୍ବଦନ୍ତୀ ଅନୁସାରେ ଏହି ସ୍ଥାନରେ ଶ୍ରୀ ଜଗନ୍ନାଥ ଶବର ରାଜା ବିଶ୍ୱାବସୁଙ୍କଦ୍ୱାରା ପୂଜା ପାଇ ଆସୁଥିଲେ। ତେଣୁ ଶ୍ରୀ ନୀଳମାଧବ ମନ୍ଦିର, ପୁରୀ ଶ୍ରୀ ଜଗନ୍ନାଥ ମନ୍ଦିରର ଏକ କ୍ଷୁଦ୍ର ପ୍ରତିରୂପ ଏବଂ ଏହାର ଧର୍ମବିଧି ଓ ନାନାଦି କର୍ମ ଶ୍ରୀ ଜଗନ୍ନାଥଙ୍କ ସହିତ ସମାନ। ଶ୍ରୀ ନୀଳମାଧବ ଜୀଉଙ୍କ ଚରଣରୁ ଏକ ସ୍ଥାୟୀ ପବିତ୍ର ଜଳଧାରା ସଦାସର୍ବଦା ପ୍ରବାହିତ ହେଉଛି । ପ୍ରଭୁ ସିଦ୍ଧେଶ୍ୱରଙ୍କ ମନ୍ଦିର ମଧ୍ୟ ଏହି ସ୍ଥାନର ଏକ ପ୍ରମୁଖ ଆକର୍ଷଣ । ଓଡ଼ିଶାରେ ବଣଭୋଜି ମିମନ୍ତେ ଉଦ୍ଦିଷ୍ଟ କେତେକ ପ୍ରମୁଖ ସ୍ଥାନ ମଧ୍ୟରୁ ଏହା ଅନ୍ୟତମ । କଣ୍ଚିଲୋରେ ପ୍ରତିବର୍ଷ  ମାଘ ସପ୍ତମୀ,ଚନ୍ଦନଯାତ୍ରା, ରଥଯାତ୍ରା, ଦୋଳ ଯାତ୍ରା, କଣ୍ଟିଲୋ ମହୋତ୍ସବ ଆଦି ମହା ଆଡମ୍ବରରେ ଅନୁଷ୍ଠିତ ହୋଇଥାଏ ।

### ବିଶେଷତ୍ୱ
କଣ୍ଟିଲୋ ଖଣ୍ଡପଡ଼ା ଗଡ଼ଜାତର ଅନ୍ତର୍ଗତ ଗୋଟିଏ ବଡ଼ ଗ୍ରାମ। କଂସା, ପିତ୍ତଳ ବାସନ କାରିଗରି, ହସ୍ତଶିଳ୍ପ ଓ ବାସନ କୁସନ ନିମନ୍ତେ କଣ୍ଟିଲୋ ଓ଼ଡିଶା ପ୍ରସିଦ୍ଧ । ଏଠାକୁ ଆସୁଥିବା ପର୍ଯ୍ୟଟକମାନେ କଂସା ପିତ୍ତଳର ଚମତ୍କାରୀ କାରିଗରି ଜିନିଷଗୁଡିକୁ ସ୍ମୃତିଚିହ୍ନ ସୂରୂପ ନିଜ ସାଥିରେ ନେଇଥାନ୍ତି।

## ଆଧାର
ଶ୍ରେଣୀ:ନୟାଗଡ଼ ଜିଲ୍ଲା
ଶ୍ରେଣୀ:ନୟାଗଡ଼ ଜିଲ୍ଲାର ଗାଆଁ ଓ ସହର
ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଗଣସମ୍ପାଦନା ଅଭିଯାନ ୧୦୦୦୦ରେ ତିଆରି ପ୍ରସଙ୍ଗ
ଶ୍ରେଣୀ:ଓଡ଼ିଶାର ଦର୍ଶନୀୟ ସ୍ଥାନ
ଶ୍ରେଣୀ:ଓଡ଼ିଶାର ଐତିହ୍ୟସ୍ଥଳ